cyanic-selkie/wikianc huggingface dataset:
འབྱུང་རྩིས་ཟླ་ཟེར་
༈ དེ༌ནས༌མཐུན༌སྦྱོར༌གཉེན༌རྩིས༌ལ། །སྲོག་ལུས་དབང་ཐང་རླུང་རྟ་དང་། །འབྱུང་བའི་སྤུན་གྲངས་བཙས་ཟླ་དང་། །སྤར་ཁ་རང་ཁམས་མ་ཁམས་དང་། །སྲོག་ལུས་དབང་ཀླུང་སྨེ་བ་ཡི། །གི་གོང་བཞི་སྟེ་མཐུན་སྦྱོར་གྱི། །རྡེའུ་བཅུ་གསུམ་འབོར་བར་བྱ། །དང་པོ་སྐྱེས་པ་བུད་མེད་ཀྱི། ། སྲོག་གཉིས་འཐབ་པའི་རྡེའུ་གཅིག །དེ་བཞིན་ལུས་དང་དབང་ཐང་དང་། །ཀླུང་རྟ་གཉིས་འཐབ་རྡེའུ་རེ། །དེ་རྣམས་སྐྱེས་པས་བུད་མེད་དང་། །བུད་མེད་ཀྱིས་ཀྱང་སྐྱེས་པ་ལ། །ཕན་ཚུན་འཐབ་པའི་རྡེལ་ཙར་གཉིས། །དེ་ཡང་སྲོག་ཀླུང་སྐྱེས་པ་གཅེས། ། ལུས་དབང་བུད་མེད་གཅེས་པར་བཟུང་། །དེ་ལས་འབྱུང་བའི་སྤུན་གྲངས་བརྩི། །ཤིང་གཅིག་ས་གཉིས་ཆུ་ལ་གསུམ། །མེ་བཞི་ལྕགས༌ལ་རྡེའུ་ལྔ། །ར་བསེ་རྡེལ་གྲངས་མཉམ་རྒྱལ་བརྟག །དེ་བཞིན་སྐྱེས་ཟླའི་སྲོག་གཉིས་དང་། །སྤར་ཁ་གང་སྐྱེས་ཁམས་གཉིས་དང་། ། རང་ཁམས་གཉིས་དང་མ་ཁམས་གཉིས། །གཅོད་འདྲལ་འཐབ་པའི་རྡེའུ་བོར། །འདི་དག་བརྩི་ཚུལ་ལུགས་མང་ཡང་། །རྩ་བའི་རང་འགྲེལ་ཉི་ཤུ་བར། །འབྱུང་བ་གསོ་བསྐྱེད་དགྲ་གྲོགས་ཀྱིས། །གཉེན་སྦྱོར་གཏན་ལ་དབབ་པར་བྱ། །ཞེས་གསུངས་འདི་ལ་ཚད་མ་ཡིན། ། དེ་ནས་གི་གོང་རྣམ་བཞི་ནི། །སྲོག་སྨེ་ལུས་སྨེ་དབང་སྨེ་དང། །ཀླུང་སྨེ་བཞི་པོ་ངོས་བཟུང་སྟེ། །སྲོག་སྨེ་ལྟག་སྤྲད་སྲོག་འཚོ་སོགས། །བརྩིས་པའི་རྡེལ་བཞི་བོར་བར་བྱ། །སྐྱེས་པ་ལྔ་མེད་གཉིས་དང་ནི། །བུད་མེད་ལྔ་མེད་བདུན་ལ་བརྩི། །དེ་རྣམས་གསལ་སྒྲོན་རྩ་བ་ཡི། ། རྡེའུ་བཅུ་གསུམ་འབོར་ལུགས་ཏེ། །གཞན་དུ་མཁས་པའི་ཕྱག་བཞེད་ལ། །རྐྱང་ཁུག་ཎི་ཤའི་ངོས་འཛིན་མཛད། །དང་པོ་རྐྱང་པ་ཕོ་མོ་ཡི། །སྲོག་སོགས་འཐབས་དང་ཁུག་པ་ནི། །སྔར་གྱི་སྤར་སྨེ་སྤྲད་དེ་ཡིན། །གལ་ཏེ་དེ་ལ་མ་མཐུན་ན། །གསང་བ་ཡང་ཁུག་བརྩི་བར་མཛད། ། སྐྱེས་པའི་སྨེ་བ་རང་སར་བཞག །བུད་མེད་སྨེ་བ་འགུགས་པ་ནི། །གཅིག་ནི་གཉིས་ལ་གཉིས་ནི་གཅིག །གསུམ་ནི་དགུ་ལ་དགུ་ནི་གསུམ། །བཞི་ནི་བརྒྱད་ལ་བརྒྱད་ནི་བཞི། །དྲུག་བདུན་མི་འགུགས་དེ་རྗེས་སུ། །སྤར་སྨེ་སྟག་སྤྲོད་སྔར་བཞིན་བརྩི། །གསུམ་པ་ཎི་ཤ་རྩི་བ་ནི། ། སྐྱེས་པ་ཕོ་ལོ་རྒན་པ་དང་། །བུད་མེད་མོ་ལོ་ན་གཞོན་གཉིས། །བཟང་ཞིང་གོ་ལྡོག་ངན་པ་སྟེ། །འདི་དང་ཕོ་མོའི་སྐྱེས་ཟླ་ཡི། །སྲོག་སོགས་དར་གུད་བརྩི་བ་གཉིས། །རང་འགྲེལ་ཉི་ཤུ་པ་ལས་གསུངས། །དེ་དག་ལེགས་པར་བརྩིས་ནས་ཀྱང་། །འགྲེལ་པའི་ལེའུ་བཞི་པ་ཡི། ། ལེགས་ཉེས་འབྲས་བུ་སྟངས་བཅད་དོ། །དེ་ཉིད་ལམ་དུ་འཇུག་པ་ན། །བྱུར་ཐག་ཉི་ཤུ་བཅད་པ་དང། བརྫང་ལུགས་བཅུ་ཡིས་རྫོང་བ་དང་། །དགོས་པའི་མི་ལྔ་བསྟན་པ་གསུམ། དང་པོ་བྱུར་ཐག་ཉི་ཤུ་ནི། །ལྡིག་ནག་ཆེ་འབྲིང་ཆུང་བ་གསུམ། །ཁ་ཉེས་ཡི་མུག་གཟོང་བརྡར་གསུམ། ། ལྟས་ངན་ཆེ་འབྲིང་ཆུང་བ་གསུམ། །སྣ་ལ་སྤུ་གྲི་ལག་ཨེ་སྐྱོགས། །འགལ་མེ་ཀླད་ཀོར་རྒྱབ་ས་སྒྱེ། །འཕྱགས་ཤིང་ལག་ཐོགས་རྟིང་ལྕགས་ཀྱུ། །སྤྱི་བོར་རྒྱ་ཟོར་ཁྲམ་ཤིང་མཇུག ཁྱོ་འཆི་བ་དང་རབས་ཆད་དང་། །བྱེ༌བྲལ་ཉི་ཤུ་བཅད་པར་བྱ། །གཉིས་པ་ལོ་སྨེ་སྤར་ཁ་དང་། ། དར་གུད་ཟླ་བ་ཞག་དང་དུས། །གཟའ་སྐར་ས་བདག་བཅུ་ཡིས་རྫོང་། །གསུམ་པ་དགོས་པའི་མི་ལྔ་ཡང་། །མཉེ་བོ་མཐུན་གསུམ་ལོ་པ་དང་། །ལུས་མཐུན་རྟ་ཁྲིད་སྲོག་མས་བྱ། །སྲོག་མཐུན་ཟླ་མོ་སྲོག་གྲོགས་སམ། །དབང་ཐང་མ་ཡིས་ཟས་དྲངས་ལ། །བདུན་ཟུར་དགྲ་ལོས་སྣ་ཚོགས་བྱ། ། རྒྱས་པར་རིན་ཆེན་འགྲོ་ལམ་དང་། །འགྲེལ་པའི་ལེའུ་ལྔ་པ་སོགས། །ཞིབ་མོར་བལྟས་ཏེ་གཏན་ལ་དབབ། །འབྱུང་རྩིས་མན་ངག་ཟླ་བའི་འོད་ཟེར་ལས། །གི་གོང་མཐུན་སྦྱོར་བཤད་པའི་ལེའུ་སྟེ་བཞི་པའོ།། །།
ལེའུ་བདུན་པ། ཟངས་ཀྱམ་གྱི་རྩིས།
གཞན་ཡང་གསོན་གཤིན་གཉིས་ཀ་ལ། །གཅེས་པའི་ས་དཔྱད་བརྟག་ཐབས་དང། །གྱིམ་ཤང་འཕུང་བཤིག་རྣམ་པ་བཞིས། །འགལ་བྱེད་དགྲ་བོ་བརླག་པ་དང་། །རང་ཀེག་གཞན་ལ་སྤོ་བ་སོགས། །བཤད་མོད་ཤེས་འདོད་ལྡན་པ་དག །རྒྱ་ཆེན་གཞུང་དུ་བལྟ་བར་གྱིས། །འདིར་ནི་བློ་ལྡན་འགའ་ཞིག་གིས། །ཉེ་བར་བསྐུལ་ཞིང་རང་ཉིད་ཀྱིའང་། །དྲན་ཐོར་སྐོར་འགོ་རྡེལ་བོར་གྱི། །རྩ་བ་ཙམ་ཞིག་བསྡུས་པ་འདི། །བན་ཆུང་དྷརྨཱ་ཤྲཱི་ཡིས། །དམ་ཆོས་སྒྲུབ་པར་མ་ནུས་པའི། །ཞག་འགའི་ཉི་རིང་འཕུལ་ཕྱིར༌བྲིས། །ནོངས་གྱུར་མཁས་རྣམས་བཟོད་པར་བཞེས། །ལེགས་བཤད་གང་མཆིས་དགེ་བ་དེས། །འགྲོ་ཀུན་བདག་སྟོན་རིག་པ་ལ། །བརྟེན་ནས་ཆོས་ཀུན་སྡོམ་གྱུར་པའི། །བདག་མེད་གཉིས་པོ་རབ་རྟོགས་ཏེ། །ཀུན་ཏུ་གྲོལ་བ་བརྙེས་གྱུར་ཅིག །འབྱུང་རྩིས་མན་ངག་ཟླ་བའི་འོད་ཟེར་ཞེས་བྱ་བ་དྲུག་ཅུ་སྐོར་བཅུ་གཉིས་པའི་འགོར་མྱོས་ཀྱི་བན་ཆུང་གིས་སློབ་དཔོན་མཁས་པ་རྣམས་ཀྱི་དྲིན་ལས་ཅུང་ཟད་ངེས་པ་རྣམས་ཟིན་ཐུན་སུག་རིས་སུ་བགྱིས་པ་དགེ་ལེགས་སུ་གྱུར་ཅིག མངྒ་ལཾ། །
འཇར་པན།
རྒྱལ་ཁབ་འདི་ལ་ཉི་ཧོང་ཡང་ཟེར་རོ།
ཇ་དམར།
ཇ་དམར་ནི་སྐྱུར་རྩི་མེད་པའི་བཏུང་བྱ་ཞིག་རེད།
སིལ་ཁུ།
སིལ་ཁུ་ནི་སྐྱུར་རྩི་མེད་པའི་བཏུང་བྱ་ཞིག་རེད།
ས་སྐྱ།
བོད་རྒྱུད་ནང་བསྟན་ཆོས་ལུགས་ཀྱི་གྲུབ་མཐའ་ས་སྐྱ་བ།
བཙན་
བཙན་ནི་རི་རྩེ་དང་། ཉག་ཁ། སྒང་རྒྱུད། སྒོ་ཕྱི་ཁྱིམ་གྱི་མཚམས་སོགས་ན་རྒྱུ་བའི་གཟུགས་མེད་ཀྱི་སེམས་ཅན་ཞིག། གལ་སྲིད་དེ་མི་དང་འཕྲད་ན་ཁ་སྣ་གཡོན་པ་དང་ངག་འཁྱེར་བ་སོགས་སུ་བཤད།
ཟླ་༡ཚེས་༢༢ཉིན་
ཟླ་༡ཚེས་༢༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༢པ་ཡིན། ལོ་མཇུག་ལ་ད་དུང་ཉིན་༣༤༣ཡོད།
རླུང་རྟ་
1 རྟ་མཆོག་གིས་ནོར་བ་ཁུར་བ་ཞིག་ཤོག་སྟེ། དེ་ཤོག་གིར་དཔར་བ་དང་རས་ལ་དཔར་བ་རིགས་གཉིས་ཡོད་པར་སྙམ།བྱ་བ་ལམ་འགྲོ་ཡོང་ཆེད་དེ་རླུང་ལ་སྐུར་བའམ་རི་འགོར་འཛུགས། 2 ལས་དང་བྱ་བ་ཐམས་ཅད་ལམ་དུ་འགྲོ་བ་དང་། མཚན་དང་སྙན་གྲགས་རྒྱས་པར་བྱེད་པའི་མི་མངོན་པའི་ནུས་པ་ཞིག་ཡིན་ལ། དེའི་རྟགས་མཚན་ནི་རྟ་མཆོག་ནོར་བུ་ཁུར་བ་ཞིག་ཡིན་ཏེ། སྟོབས་རྩལ་ཆེ་ཞིང་མྱུར་ལ་དགོས་འདོད་ཅི་འབྱུང་གི་དོན་མཚོན་ཡོད།
ར་ལྦ་ན།
ར་ལྦ་ན་(ལེགས་སྦྱར་སྐད།: रावण)ནི་གནམ་སྔ་མོའི་དུས་སེང་ག་གླིང་ཡི་རྒྱལ་པོ་དང་ར་མ་ཡ་ན་ལ་འགྲན་རྒོལ་བྱེད་མཁན་གཙོ་བོ་ཞིག་རེད།
བཀའ་རྒྱུད།
བོད་རྒྱུད་ནང་བསྟན་ཆོས་ལུགས་ཀྱི་གྲུབ་མཐའ་བཀའ་རྒྱུད་པ།
༡༨༧༩ལོ།
༡༨༧༩༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཟླ་༡ཚེས་༢༣ཉིན་
ཟླ་༡ཚེས་༢༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༣པ་ཡིན། ལོ་མཇུག་ལ་ད་དུང་ཉིན་༣༤༢ཡོད།
ཇ་ལྗང་།
ཇ་ལྗང་ནི་སྐྱུར་རྩི་མེད་པའི་བཏུང་བྱ་ཞིག་རེད།
སྐྱེ་བོ་
མིའི་རིགས་ཀྱི་སྤྱི་མིང་། སྐྱེ་བོ་ཐམས་ཅད་ཝེ་ཁེ་རིག་མཛོད་ལ་འབད་ན་ཅི་མ་རུང་།
སྐྱང་ནུལ་
རྩིག་པ་སོགས་ལ་བྱུག་རྒྱུའི་ལྡེ་གུའི་མིང་།
སྐྱང་
རྟའི་སྤུ་ཁ་དམར་ནག་གི་མིང་། རྟ་སྐྱང་བོ་ལྟ་བུ། འདི་ལ་རྐྱང་རྐྱང་འབྲི་བ་ཁྱབ་ཆེ།
ཟླ་༡ཚེས་༢༤ཉིན་
ཟླ་༡ཚེས་༢༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༤པ་ཡིན། ལོ་མཇུག་ལ་ད་དུང་ཉིན་༣༤༡ཡོད།
ལྡབ་ལྡིབ་
(རྒྱན་ཚིག།) སྐད་ཆ་བཤད་པའི་ཚིག་འབྲུ་གསལ་བོ་མིན་པའི་དོན་ཏེ། སྐད་ཆ་ལྡབ་ལྡིབ་མ་བཤད་ལྟ་བུ།
ཀླུ་མོ་འཚོ།
ཀླུ་མོ་མཚོ་ནི་སྤྱི་ལོ1989ལོའི11པའི་ཚེས19ཉིན་ཡ་རྫི་རྫོང་རྐང་ཚ་ཡུལ་ཚོར་སྐྱེས་ཤིང་། བྱིས་པའི་ལང་ཚོ་ལ་གཉོམ་ལག་རྒྱས་དུས་ནས་སྡེ་བའི་ལོ་མཉམ་བྱིས་པ་དག་དང་ལྷན་དུ་ཕ་ཡུལ་གྱི་སློབ་ཆུང་དུ་དཔེ་ཁུག་ཁུར་བའི་སློབ་མ་ཆུང་ཆུང་ཞིག་གི་ལས་དབང་ཐོད་ལ་ཐོབ་ཅིང་། སྦྱངས་བརྩོན་གྱི་འབད་པ་ལྷུ་རུ་བླངས་ཤིང་དཀའ་སྤྱད་ཀྱི་སྡུག་རུས་མཐའ་རུ་བསྐྱངས་པས་སློབ་གྲྭའི་སྒོ་ཐེམ་རེ་རེ་ནས་བདེ་བླག་གིས་བརྒལ་ཐུབ་པ་བྱུང་། ཁོ་མོའི་ལྷན་སྐྱེས་སྙན་འགྱུར་གྱི་མགྲིན་ངག་རེ་རེ་སློབ་གྲྭའི་དུས་ཆེན་རེ་རེ་དང་གཟའ་མཇུག་སྤྲོ་ཚོགས་སོགས་ཁོ་མོ་འགྲིམ་པའི་སློབ་གླིང་རེ་རེའི་གར་སྟེགས་གང་ཞིག་ནས་ལྷང་ལྷང་གིས་གྲགས་ཤིང་ཡིད་ལྷུང་གིས་མཆེད་ཡོང་བ་དང་། ཡ་རབས་གཤིས་བཟང་གི་ཀུན་སྤྱོད་རེ་རེ་མིག་ལམ་དུ་ཐོགས་ཡོང་དུས་གོང་དགེ་རྒན་དམ་པས་བསྟོད་བསྔགས་ཀྱི་གསུང་ཚིག་ཆད་མྱོང་མེད་ལ། བར་སློབ་གྲོགས་བཟང་པོའི་ཞེན་རྟེན་གྱི་ཡུལ་དུ་གྱུར་པ་གྲངས་ཀྱིས་ག་ལ་ཟིན།
ཕུགས་བསམ་མེ་ཏོག་དེ་ཤེས་བྱའི་དྲོད་གཤེར་གྱིས་གསོས་པའི་སློབ་གླིང་གི་ར་བ་ནས་ཤེས་བརྩོན་གྱི་གཤོག་ཟུང་ཐར་ཆགས་སུ་བརྐྱངས་པའི་བར་སྐབས་ཤིག་ཏུ་ཁོ་མོའི་ལྷན་སྐྱེས་ཀྱི་མགྲིན་ངག་ལ་བོད་ཀྱི་གླུ་གཞས་སྒྱུ་རྩལ་ཆེད་མཁས་པ་གང་མང་གིས་གདེང་འཇོག་བཟང་པོ་གནང་པར་མ་ཟད། ཁོ་མོའི་མ་འོངས་བགྲོད་ལམ་གྱི་ཁ་ཕྱོགས་དང་ཕུགས་བསམ་འཚོལ་སྙེག་གི་གོམ་སྟབས་དེ་གླུ་གཞས་སྒྱུ་རྩལ་ལ་ཕྱོགས་དགོས་པའི་སྐུལ་སློང་གནང་། དེ་ནས་ཁོ་མོས་སློབ་སྦྱོང་གི་ཁོམ་སྐབས་རེ་རེ་ནས་བོད་ཀྱི་གནའ་དེང་གི་གླུ་གཞས་དབྱངས་རྟ་གང་མང་ལ་རང་སྦྱོང་བྱས་ཤིང་རང་ཉིད་ཀྱི་མི་ཤེས་པ་གང་མང་ཞིག་ཆེད་མཁས་དགེ་རྒན་དག་ལས་ལེགས་པར་སློབ་པས་གླུ་གཞས་སྐོར་གྱི་ཤེས་བྱ་གང་མང་ཞིག་རང་ཉིད་ལ་འབྱོར་བ་དང་སློབ་ཐོན་བྱུང་།
སྤྱི་ཚོགས་ཀྱི་གྲུ་ཟུར་རེ་རེ་ནས་བོད་ཀྱི་གླུ་གཞས་སྒྱུ་རྩལ་ལ་བློ་ཁ་ཕྱོགས་པའི་དགེ་རྒན་དང་གྲོགས་པོ་གང་མང་ལ་བརྟེན་པས་སྤྱི་ལོ2008ལོ་ནས་གཞན་དང་མཉམ་བསྡེབས་ཀྱིས་སྟོང་རི་ལྷ་མཚོ་དང་ཕ་ཡུལ་བིས་མདོ་སོགས་ཀྱིས་མཚོན་པའི་གླུ་གཞས་ཆེད་རྩོམ་གྱི་ཟེར་སྡེར་འགའ་རེ་པར་དུ་བསྐྲུན་པས་ཀླུ་མོ་མཚོ་ཞེས་པའི་གླུ་མ་ཆུང་ཆུང་དེའང་བོད་ཀྱི་གླུ་གཞས་སྒྱུ་རྩལ་གྱི་གར་སྟེགས་སྟེང་ནས་བོད་པ་ཁྲི་མ་འབུམ་གྱིས་རེ་སྒུག་གི་མིག་འབྲས་གཏོད་ས་ཞིག་ཏུ་གྱུར།
སྤྱི་ལོ2009ལོར་ཇོ་མོ་གླང་མའི་ལོ་སར་དགོང་ཚོགས་སུ་གདན་ཞུས་ལྟར་གར་སྟེགས་དེ་ག་ནས་ལྷན་སྐྱེས་ཀྱི་སྐད་ངག་ལ་དེང་རབས་རོལ་དབྱངས་ཀྱི་རམ་འདེགས་ཡོད་པའི་གླུ་གཞས་རེ་གཉིས་རྒྱ་ཆེ་བའི་ལྟད་མོ་བའི་རྣ་བའི་བདུད་རྩི་དང་མིག་གི་ལོངས་སྤྱོད་དུ་བསྩལ་བ་དང་། སྤྱི་ལོ2011ལོར《ལྷན་འཛོམས》ཞེས་པའི་གླུ་གཞས་ཤིག་གངས་རིའི་སྤུན་ཟླ་དག་ལ་ལེགས་སྐྱེས་སུ་ཕུལ་བས་གླུ་མ་ཆུང་ཆུང་འདིའི་མིང་གི་སྙན་པ་དེ་སྔར་ལས་རྒྱས། ལོ་འདིར་ཨ་མདོ་བརྙན་འཕྲིན་ཁང་གིས་གདན་ཞུས་ལྟར་ལོ་སར་དགོང་ཚོགས་སུ་ཞུགས་པར་མ་ཟད། ཞི་ཨན་དང་པེ་ཅིང་། ཁྲིན་ཏུའུ་སོགས་ནང་ལོགས་ས་ཁུལ་གྱི་གྲོང་ཁྱེར་དག་གི་སྤྱི་གཉེར་ཁང་ཆེ་གྲས་ཁག་གིས་གདན་ཞུས་ལྟར་དུ་སོང་ནས་གླུ་གཞས་འཁྲབ་སྟོན་གང་མང་བྱས་པས་ཀླུ་མོ་མཚོ་ཞེས་པའི་བོད་ཀྱི་གླུ་མ་ཆུང་ཆུང་འདིའི་མིང་གི་སྙན་པའང་རང་བཞིན་ཤུགས་ཀྱིས་རྒྱལ་ཡོངས་འཛིན་པའི་ཕང་བ་ནས་གང་སར་གྲགས་མགོ་བརྩམས།
སྤྱི་ལོ2012ལོར་བོད་ཀྱི་སྒྱུ་རྩལ་བ་སྨན་བླ་སྐྱབས་ཀྱི་གླུ་གཞས་བརྩམས་ཆོས་དགོང་ཚོགས་སུ་ཞུགས་ཤིང་། སྒྱུ་རྩལ་བ་ཁོང་གིས་མཛད་གནང་བྱུང་པའི《ཆུ་ལེན་བུ་མོ》ཞེས་པའི་གླུ་ཚིག་དེ་དགོང་ཚོགས་དེའི་སྟེང་དུ་མགྲིན་ངག་ནས་དྲངས་བས་ལྷད་མེད་བཅོས་མིན་གྱི་སྐད་ངག་དང་ཕ་ཡུལ་གྱི་རི་ཆུ་དབྱངས་ལ་བཀུག་པའི་གླུ་མ་འདི་ལ་སྒྱུ་རྩལ་བ་སྨན་བླ་སྐྱབས་སོགས་བོད་ཀྱི་གླུ་གཞས་སྒྱུ་རྩལ་གྱི་དེད་དཔོན་སྐོར་ཞིག་གིས་མཐོང་ཆེན་དང་རྒྱབ་སྐྱོར་བྱས་པས་ཁོ་མོའི་མ་འོངས་གླུ་གཞས་སྒྱུ་རྩལ་གྱི་བགྲོད་ལམ་སྔར་ལས་ཡངས་པར་གྱུར། ། སྤྱི་ལོ2013ལོར་ཁོ་མོའི་སྒེར་གྱི་གླུ་གཞས་ཆེད་བསྒྲིགས་ཐོག་མ《ལྷན་འཛོམས》ཞེས་པའི་གླུ་གཞས་བརྩམས་ཆོས་བཅུ་གཉིས་ཀྱི་བདག་ཉིད་ཅན་གྱི་ཟེར་སྡེར་དེ་ཉིད་པར་དུ་བསྐྲུན་ཏེ་བོད་ཁམས་ཀྱི་ས་ཆ་སོ་སོར་བཀྲམ་པས་གངས་རིའི་ཕྱི་ནང་གཉིས་ཀྱི་བོད་པ་ཁྲི་མ་འབུམ་གྱིས་དགའ་སྤྲོའི་ཐལ་སྒྲ་ལ་ཆད་པ་མེད་པར་བོད་ཀྱི་གླུ་གཞས་སྒྱུ་རྩལ་གྱི་གར་སྟེགས་སྟེང་ནས་ཆེས་དགའ་བསུ་ཐོབ་པའི་གླུ་མ་ཆུང་ཆུང་ཞིག་ཏུ་གྱུར་ཏེ་མིང་གི་སྙན་པ་བླ་ལྷག་ཏུ་རྒྱས། སྤྱི་ལོ2014ལོ་དང2015ལོ་གཉིས་ཀྱི་རིང་ལ་ཁོ་མོས་གླུ་གཞས་སྐོར་གྱི་ཤེས་བྱ་གང་མང་ཞིག་ལ་སྦྱང་བརྩོན་གྱི་འབད་པ་ལྷུ་རུ་བླངས་ཤིང་རང་ཉིད་ལ་ད་ཡོད་ཀྱི་གླུ་གཞས་སྒྱུ་རྩལ་གྱི་ཤེས་བྱ་དག་འཐུས་སྒོ་ཇེ་ཚང་དུ་གཏོང་བའི་ཐབས་ལ་འབད་དང་འབད་མུས་སུ་མཆིས་ལ། ཞོར་དུ་ཨ་མདོ་བརྙན་འཕྲིན་ཁང་གིས་གདན་ཞུས་ལྟར《ལོ་སར་དགོང་ཚོགས》དང《བོད་ཡུལ་དུ་བསྐྱོད་པ》ཞེས་པའི་དགོང་ཚོགས་སོགས་སུ་ཞུགས་ཤིང་གསར་གཏོད་རང་བཞིན་གྱི་རྩམ་དྲི་དང་མར་དྲི་མ་ཡལ་བའི་གླུ་གཞས་བརྩམས་ཆོས་གང་མང་རིགས་མཐུན་སྤུན་ཟླ་དག་གི་ཡིད་སེམས་གསོ་བའི་དཔལ་དུ་འབུལ་བཞིན་སྒྱུ་རྩལ་གྱི་དབྱིངས་རིམ་ནས་གཤོག་རྩལ་སྦྱོང་བའི་གླག་ཕྲུག་བཞིན་འཕུར་ལྡིང་གི་གར་ལ་རོལ་བཞིན་ལགས་སོ། །
ཟླ་༡ཚེས་༢༥ཉིན་
ཟླ་༡ཚེས་༢༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༥པ་ཡིན། ལོ་མཇུག་ལ་ད་དུང་ཉིན་༣༤༠ཡོད།
སྐྱ་རེངས་
ནམ་ལངས་ཁར་མཁའ་དབྱིངས་མཐོན་པོར་ཤར་བའི་ཉི་འོད་ཀྱི་མིང་། དབྱིན་ཇིའི་སྐད་དུ་ Dawn ཟེར།
མངའ་རིས་རིག་འཛིན་ཆེན་པོ་ལེགས་ལྡན་རྡོ་རྗེ་
༈ སྣ་ནམ་རྡོ་རྗེ་བདུད་འཇོམས་ཀྱི་རྣམ་འཕྲུལ་མངའ་རིས་རིག་འཛིན་ཆེན་པོ་ནི། མངའ་རིས་གློ་བོ་ལྷ་རིགས་ཀྱི་སྔགས་འཆང་ཆེན་པོ་འཇམ་དབྱངས་རིན་ཆེན་རྒྱལ་མཚན་གྱི་སྲས་ཏེ། པཎ་ཆེན་རིན་པོ་ཆེའི་གཅུང་དུ་འཁྲུངས། ཀུན་སྐྱོང་གླིང་པའི་ལུང་བསྟན་ལྟར་མཚན་ལེགས་ལྡན་རྡོ་རྗེར་གསོལ། ཐང་ཡིག་འགའ་ཞིག་ནས་གཏེར་སྟོན་རྡོ་རྗེ་གྲོ་ལོད་ཅེས་པ་འབྱུང་བའི་དུས་རྟགས་དང་འགྲིགས་ཤིང་རང་གཏེར་གྱི་ལུང་ལས་ཀྱང་གསལ། ཡབ་ལས་དབང་ཆོས་མང་དུ་གསན་ཅིང་བསྙེན་སྒྲུབ་མཐར་ཕྱིན་པར་མཛད་པས་ཡབ་ཉིད་དཔལ་ཆེན་ཆེ་མཆོག་ཏུ་ཞལ་གཟིགས་པ་སོགས་རྩལ་གསུམ་གྱི་ཞལ་གཟིགས་ལུང་བསྟན་མང་དུ་བྱུང་ཞིང་ཡོན་ཏན་དཔག་ཏུ་མེད་པ་འཁྲུངས། དྲང་པོ་སྔགས་འཆང་ཤཱཀྱ་བཟང་པོ་ཚེ་རབས་ཀྱི་བླ་མ་ཡིན་པར་དགོངས་ནས་རྩ་བའི་བླ་མར་བཟུང༌། མངའ་རིས་ནས་ཀོང་པོ་ཡན་གྱི་མཁས་གྲུབ་མང་པོར་བསྟེན་ནས་བཀའ་གཏེར་མན་ངག་གི་ཆོས་ཚུལ་རྒྱ་མཚོའི་བདག་པོར་གྱུར། ཆོས་སྐྱོང་བྲན་ཏུ་ཁོལ་བས་ཕྲིན་ལས་རྣམ་པ་བཞི་ལ་དབང་འབྱོར། གཅེན་པཎ་ཆེན་རིན་པོ་ཆེ་དང་ལྷན་ཅིག་བསམ་ཡས་དབུ་རྩེ་རྣམ་སྣང་གསང་སྒྲོམ་ནས་རིག་འཛིན་ཡོངས་འདུས་ཀྱི་ཆོས་སྐོར་སྤྱན་དྲངས། ཆོས་བདག་རིན་ཆེན་ཕུན་ཚོགས་ལ་པཎ་ཆེན་རིན་པོ་ཆེས་དབུ་འཛུག་ཙམ་ལས་གནང་མ་གྲུབ་པས་རིག་འཛིན་འདི་ལས་བཀའ་ལུང་རྫོགས་པར་གསན། ཡོངས་འདུས་སུ། དེ་ལ་འདུད་བྱེད་སྤྲུལ་པའི་གཏེར་སྟོན་བཞིར་ལུང་བསྟན་པའང་འབྲི་གུང་རིན་ཆེན་ཕུན་ཚོགས། མི་འགྱུར་ལས་འཕྲོ་གླིང་པ། གནས་གསར་མཁྱེན་བརྩེའི་དབང་ཕྱུག རིག་འཛིན་ལེགས་ལྡན་རྗེ་རྣམས་ཡིན་པར་གསུང༌། ཁྱད་པར་རང་གཏེར་འོན་ཕུ་སྟག་ཚང་ནས་དྲག་པོ་དབུ་དགུའི་ཆོས་སྐོར་ཟབ་ལ་རྒྱས་པ་དང༌། འབྲས་མོ་གཤོང་གི་གནས་སྒོ་ཕྱེས་ཏེ་ལྷ་རི་རིན་ཆེན་སྙིང་པོའི་བྲག་ནས་ཚེ་སྒྲུབ་བདུད་རྩི་འཁྱིལ་པ་ཞེས་ངོ་མཚར་ཅན་གྱི་ཆོས་སྐོར་སྤྱན་དྲངས། གཞན་ཡང་འཇམ་དཔལ་ཞི་དྲག ཐུགས་རྗེ་ཆེན་པོ། ཕྱག་རྡོར་སོགས་ཟབ་གཏེར་མང་དུ་བཞེས་པར་བཤད། བསམ་ཡས་དཀོར་སྲུང་གནོད་སྦྱིན་ཙི་དམར་བ་ཨར་ལ་གཏད་ནས་རྒྱུད་འཇམ་དུ་བཏང་པ་སོགས་མཐུ་སྟོབས་ནུས་པ་ཕྱིས་ཚོད་འདི་ལས་ལྷག་པ་མ་བྱུང་བར་གྲགས། སྐུ་ཚེའི་སྨད་ལ་གསང་སྔགས་ཐེག་མཆོག་གླིང་གི་སེང་གེའི་ཁྲིར་བཞུགས། དབང་བསྐུར་ཆོས་འཆད་སོགས་དམ་པའི་མཛད་པ་ལ་ནམ་ཡང་སྐྱོ་ངལ་མེད་ཅིང༌། གསར་རྙིང་གི་སྐྱེས་ཆེན་ཡོངས་སུ་གྲགས་པ་རྣམས་ནས་ཉམ་ཆུང་རི་ཕུག་འཛིན་པ་ཡན་ཆད་ཞལ་སློབ་གྲངས་ཀྱིས་མི་ཆོད་པ་བྱུང༌། དགུང་ལོ་བརྒྱ་དང་བཅུ་གསུམ་གྱི་བར་བཤད་སྒྲུབ་ཀྱིས་བསྟན་པ་བསྐྱངས་ནས་གསང་སྔགས་ཐེག་གླིང་ཉིད་དུ་སྐུ་བསྙུན་པ་མེད་པར་ཆོས་དབྱིངས་སུ་གཤེགས། གདུང་རྟེན་གྱི་བྱ་བ་སོགས་གཤེགས་རྗེས་ཆོས་རྒྱལ་དབང་པོའི་སྡེས་སྒྲུབ་པར་མཛད་དོ།། ཐུགས་རྗེ་ཆེན་པོ་འཁོར་བ་དབྱིངས་སྒྲོལ། དྲག་པོ་ཡེ་ཤེས་རང་གསལ་དང་ཚེ་སྒྲུབ། བླ་མ་སྐུ་གསུམ་མའི་ཁྲིད་རྒྱུན་རྣམས་བར་མ་ཆད་པར་བཞུགས་ཤིང་བདག་གིས་ཀྱང་ཐོས་སོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
ལྡམ་ལྡེམ་
(རྒྱན་ཚིག།) མྱུར་བའི་གཡོ་འགུལ་གྱི་དོན་ཏེ། ཤིང་ལྕུག་ལྡམ་ལྡེམ་འགུལ།
སྦལ་བ་
ཆུ་སྐམ་གཉིས་གནས་ཀྱི་སྲོག་ཆགས་རིགས་ཤིག དབྱིད་ཇིའི་སྐད་དུ་ frog ཟེར།
ཟླ་༡ཚེས་༢༦ཉིན་
ཟླ་༡ཚེས་༢༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༦པ་ཡིན། ལོ་མཇུག་ལ་ད་དུང་ཉིན་༣༣༩ཡོད།
ཁྲིམས་དཔོན།
ཨེརྟརེཏྲེཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏཏྲརྭེདསཕ༹ཝེཕ༹དསྒགསྡབ༹ཨེཝཕ༹དསཕ༹དགགྲེཝསྡཕ༹ཝརྟརཡེརྒདཕ༹ནདཇཝརེཝqཨེཝqདསདqཨེདཕ༹བ༹ཨསྡབ༹qཝེqཝཝqརེཝིོུརེཝཏིཝེཡོེརྡཕ༹བ༹ལྐཅདxབཀདཅxབནནཇསཟཀདཅསྐཇབབ༹ཀKJxxཇཧྭཕ༹བཀཇདེཕ༹ཝེིརྭིུཕ༹སྡཀབནཏོིཧགཕ༹ནཀཇབ༹ནqཝེqཝརqཏིིུུརེརྟིོཏྲོཔུཏཔིོཡི[པྱུལྐདཇཀླསྡཀཇཕ༹གཧགཧཇཅཟཅཟནབབ༹xཅན,མབམཅབ༹,བཅབ༹,བxཅབ༹xཅ,བ༹ཅ,མནབ༹,ནབ༹བ,ནཇ༏ལྷགམགཧཇལ༏ཕ༹ལྒ༏ཕ༹ལ༏xཕ༹༏ལྡཕ༹ལ༏L༔FL༔JKཿL༔LཿBKཨཱུJཎ༔LL༔༔༔༔༔KཨཱིཿJLKJཿཿKཨཱིLཎKLKLLཨཱིOJཨཱིOཿLLKLOཨཱི༏LJཨཱིGཿKJཎL,KLGYFཊཿཿG
ཁྲིམས་རྩོད་པ།
ཁྲིམས་རྩོད་པ་ནི་ལས་རིགས་གཅིག་རེད།
པར་རིས་བར་འཁྱམས།
bncvb cgvb
རྩོམ་པ་པོ།
རྩོམ་པ་པོ་ནི་ལས་རིགས་གཅིག་རེད།
གཤེད་མ་
གཤེད་མ་ནི་སྲོག་ཁྲིམས་ལག་ལེན་ལ་འདེབས་མཁན་གྱི་མིང་།
སྦིར་
(བྱེད་འབྲེལ་ལས་ཚིག།) གསང་བའི་དོན་སོགས་གང་ས་གང་དུ་བཤད་པའམ་བསྒྲགས་པའི་དོན་ཏེ། དམག་དོན་གསང་པ་དགྲ་ལ་མ་སྦིར། གསང་གཏམ་ཁྲོམ་ལ་མ་སྦིར་ལྟ་བུ།
གཞས་པ་གཞས་མ།
གཞས་པ་གཞས་མ་ནི་ལས་རིགས་གཅིག་རེད།
ཕྱི་ཕྱོགས་དྲ་མཐུད།
Laulu
ཟླ་༡ཚེས་༢༨ཉིན་
ཟླ་༡ཚེས་༢༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༨པ་ཡིན། ལོ་མཇུག་ལ་ད་དུང་ཉིན་༣༣༧ཡོད།
ཨའོ་ཀུའུ་སི་ཏུའུ།
རྒྱལ་པོ་འདིའི་སྣང་བརྙན་གྱིས་ཁོའི་ཆོས་ལུགས་ཐད་ཀྱི་རྔམ་བརྗིད་བླ་ལྷག་གིས་མཚོན་འདུག འཇིམ་བརྙན་འདིའི་ཏིགས་ནི་སྐབས་དེའི་རོ་མའི་དཔོན་རིགས་སྒྱུ་རྩལ་གྱི་དཔེ་མཚོན་གྱི་རྣམ་པ་ཡིན་ལ། དེ་ནི་རོ་མའི་ཕྱོགས་སོ་སོའི་འོད་སྟོང་འབར་བའི་གྲུབ་འབྲས་མཚོན་པའི་ཆེན་དུ་རེད།
དམག་རྟེན་ཕ་གཞིས།
དམག་རྟེན་ཕ་གཞིས།
དམག་རྐང་གཅིག་འཁྲི་བའི་དམག་རྟེན་ཕ་གཞིས་ལ་རབ་ས་ཞིང་སོན་ཁལ་བརྒྱ་སྐོར་དང་།  འབྲིང་སོན་ཁལ་བརྒྱད་ཅུ་སྐོར།   ཐ་མ་སོན་ཁལ་དྲུག་ཅུ་སྐོར་ཡོད།  །
ཨ་འཐས་
(རྒྱན་ཚིག་) ཡིད་ལ་རྟག་པར་ཤར་ཞིང་བདེད་པར་འཛིན་པའི་དོན་ཏེ། སེམས་ཀྱི་སྣང་བ་ཨ་འཐས་པ། ལྟ་ཚུལ་ཨ་འཐས་པ་ཞེས་པ་ལྟ་བུ།
ཨང་ཀི་
གྲངས་ཀ་མཚོན་བྱེད་ཀྱི་ཡིག་རྟགས་ཤིག་སྟེ། བོད་ཀྱི་ཨང་ཀི་ནི་༡༢༣༤༥༦༧༨༩༠ འདི་ཨང་ཀི། ཨང་གྲངས་དང་ཨང་གི་ཞེས་འབྲི་ཆོག་གོ
དམག་དཔུང་ཚོགས་བཞི།
དམག་དཔུང་ཚོགས་བཞི།
(དཔུང་ཚོགས་ཡན་ལག་བཞིའང་ཟེར་)  རྟའི་དམག    གླང་པོ་ཆེའི་དམག   ཤིང་རྟའི་དམག   རྐང་ཐང་གི་དམག་གོ   །   (ཕྱི་མ་འདི་ལ་དཔུང་བུ་ཆུང་གི་དམག་ཀྱང་ཟེར་)
ཟླ་༡ཚེས་༢༩ཉིན་
ཟླ་༡ཚེས་༢༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༩པ་ཡིན། ལོ་མཇུག་ལ་ད་དུང་ཉིན་༣༣༦ཡོད།
ཞབས་ཞུ་བ།
ཞབས་ཞུ་བ་ནི་ལས་རིགས་གཅིག་རེད།
ཐ་སྙད་མཁན་པོ་
1 སྙིང་བོ་མེད་པའི་སྐད་ཤོད་མཁན 2  དངོས་པོ་ཞིག་ལ་ཐོག་མར་མིང་འདོག་མཁན། one who indulges in idle/meaningless talks  2 person who first named something
༡༨༧༨ལོ།
༡༨༧༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རི་མོ་བ།
རི་མོ་བ་ནི་ལས་རིགས་གཅིག་རེད།
ཟླ་༡ཚེས་༣༠ཉིན་
ཟླ་༡ཚེས་༣༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༠པ་ཡིན། ལོ་མཇུག་ལ་ད་དུང་ཉིན་༣༣༥ཡོད།
དམག་རྐང་།
དམག་རྐང་།
དམངས་གཙོའི་བཅོས་བསྒྱུར་སྐབས་བརྟག་དཔྱད་བྱས་པའི་དཔྱད་གཞིའི་ཡིག་རིགས་ལྟར་ན།  གཞུང་རྒྱུགས་མི་སེར་དམག་རྐང་རེ་ནས་དམག་མི་རེ་གཏོང་དགོས་པ་དང་།   དེ་ཡང་དབུས་ཁུལ་དུ་གཉིས་སྣའི་དམག་རེ།  གཙང་ཁུལ་བཞི་སྣའི་དམག་རེ་འཁྲི།   རྗེས་སུ་བརྒྱད་སྣ་ཟེར་བ་ཡང་བསྐུལ་ཡོད།   རྐང་གཉིས་ནས་དམག་མི་རེ་འཁྲི་བ་ལ་བཞི་སྣའི་དམག་ཟེར་ཞིང་།  རྐང་བརྒྱད་ནས་དམག་མི་རེ་འཁྲི་བ་ལ་བརྒྱད་སྣའི་དམག་ཟེར།   སྒེར་པ་ཁག་དང་དགོན་པ་ཁག་གི་མི་སེར་ནས་སྲིད་གཞུང་ལ་འདོན་བཞི་ནས་དམག་མི་རེ་གཏོང་དགོས།   དམག་ཕོགས་ལ་ཟླ་བ་རེ་ལ་འབྲུ་ཁལ་གཉིས།   ཇ།   མར།   ཚྭ།   བུལ།   ཤིང་བཅས་ཀྱི་དོད་དུ་དངུལ་སྲང་རེ།  དམག་མི་ལ།   ལོ་རེ་དབྱར་དགུན་གྱི་གྱོན་ཆས་ཆ་ཚང་རེ་སྤྲོད་དགོས་པའི་དབྱར་གོས་ལ།   ཕྱིང་ཞྭ།   རས་ཀྱི་སྟོད་ཐུང་གོས་ཐུང་།   སྣམ་བུ་སྤུ་ཕྲུག་གི་ཕྱུ་པ།   ལྷམ་འཇུར་རྟ་བཅས་དང་།   དགུན་གོས་ལ།   ཞྭ་མོ་ལྤགས་ཞྭ།   སྣམ་བུའི་སྟོད་ཐུང་དང་གོས་ཐུང་ཆ་ཚང་།  ལྷམ་ཤོལ་རྩེ།   དམག་ཕོགས་ཆེ་བར་མི་རེར་འབྲུ་ཁལ་ ༣༦   འབྲིང་ལ་ཁལ་༢༤    ཆུང་བར་ཁལ་ ༡༨ ལག་དངུལ་ཆེ་བར་བོད་དངུལ་རྡོ་ཚད་བཅོ་ལྔ་   སྲང་(༧༥༠)   འབྲིང་བར་རྡོ་ཚད་བཅུ་   སྲང་(༥༠༠  )ཆུང་བར་རྡོ་ཚད་བརྒྱད།   སྲང་(༤༠༠)    ཕོགས་སྣོད་སྒྱེ་ཕད་རེ།   ཉལ་ཆས་བཙུགས་ཕྲུག་རེ།   སླེལ་བུ་རེ།   གལ་ཏེ་མི་གཞན་ལག་གླས་པ་ཡིན་ཚེ།   དམག་གླ་ཆེ་བར་ལོ་གཅིག་ལ་བོད་དངུལ་རྡོ་ཚད་བརྒྱ་ཐམ་པ་སྲང་(༥༠༠༠)   འབྲིང་བར་རྡོ་ཚད་དགུ་བཅུ་སྲང་(༤༥༠༠)  ཆུང་བར་རྡོ་ཚད་བརྒྱད་ཅུ་སྲང་ (༤༠༠༠)  ད་དུང་དམག་སྤྱི་ལས་ཁུངས་ཀྱི་གཞུང་ཁྲ་ནང་གསལ་བ་ལྟར་ལོ་གཉིས་གསུམ་རེའི་མཚམས་སུ་དམག་རྐང་རེ་ནས་དམག་ཆས་སྣམ་བུ་སྤུས་ལེགས་འདོམ་ཚད་༡༦ ལོང་པ་རེ་སྤྲོད་དགོས་པ་དང་།   རུ་སྤྱིའི་ལས་དོད་ཟེར་བར་དམག་རྐང་རེ་ནས་ཕོ་ལོའི་སྐབས་སུ་བོད་དངུལ་སྲང་༣༠སྐོར་དང་།  མོ་ལོའི་སྐབས་སུ་དངུལ་སྲང་༤༠སྐོར་སྤྲོད་དགོས།   དམག་མི་ཡུལ་བྱོལ་དུ་སོང་ཚེ།   དོ་བདག་ལ་ཉེས་པ་གསེར་སྲང་༡༠དངུལ་སྲང་(༩༦)དམག་མིའི་ཚབ་གསར་པ་མ་བཙུགས་བར་དུ་ཉིན་གྲངས་ཇི་སོང་གི་འགྱང་ཆད་ཉིན་རེ་ལ་དངུལ་ཞོ་གསུམ་རེའི་འབབ་སྤྲོད་དགོས།  དམག་མི་གསར་པ་སླེབས་ཉིན་དམག་སྤྱི་དང་།  མདའ་དཔོན།  རུ་དཔོན།  བརྒྱ་དཔོན།   བཅུ་དཔོན་བཅས་ལ་གོ་གནས་མཐོ་དམའ་དང་བསྟུན་པའི་འཇལ་རྟེན་འབུལ་དགོས་པ་བཅས་ཡིན།  །
འབར་ཁམས་
འབར་ཁམས་་ Barkham 马尔康
རྔ་བ་བོད་རིགས་རང་སྐྱོང་ཁུལ་གྱི་སྲིད་གཞུང་ལྟེ་གནས།
འབར་ཁམས་གྲོང་ཁྱེར་ནི་བོད་རིགས(རྒྱལ་རོང་བ)གཙོ་བྱས་པའི་མི་རིགས་མང་པོ་འདུས་སྡོད་ཀྱི་ས་ཁུལ་ཞིག་ཡིན། འབར་ཁམས་ཞེས་པ་ནི་འབར་ཁམས་དགོན་པ་ཞེས་པ་ལས་མིང་ཐོགས་ཤིང་དར་ཞིང་རྒྱས་པའི་ཞིང་ཁམས་ཀྱི་དོན་ཡིན། མིང་དང་ཆིང་རྒྱལ་རབས་གཉིས་ཀྱི་སྐབས་སུ་སོ་མང་དང་ཅོག་ཙེ། རྫོང་འགག་དང་དམ་པ་སོགས་རྒྱལ་ཁག་བཞིའི་ཁོངས་སུ་གཏོགས། མི་སེར་རྒྱལ་ཁབ་དུས་སུ་ལིས་ཧྥན་རྫོང་ཏའོ་ཅེས་པའི་ཁོངས་སུ་གཏོགས། བཅིངས་འགྲོལ་མ་བཏང་སྔོན་དུ། ཅོག་ཙེ་རྒྱལ་བོའི་ཁོངས་སུ་གཏོགས་པའི་ས་ཆ་ཞིག་ཡིན། སི་ཁྲོན། ཀན་སུའུ། མཚོ་སྔོན་ཞིང་ཆེན་གསུམ་གྱི་བོད་རྒྱ་ཧུའེ་སོགས་མི་རིགས་ཀྱིས་ཕྱུགས་རིགས་དང་། ཇ། ཚྭ། རས། འབྲུ་རིགས། སྨན་རྫས་ལ་སོགས་རིགས་སྣ་ཚོགས་ཀྱི་ཉིན་མཁོའི་དངོས་རྫས་སྣ་མང་ཉོ་ཚོང་བྱེད་ས་ཞིག་ཡིན་པ་དང་། ཉེན་ཁར་མི་འཛེམ་པའི་ཚོང་བས་ཉལ་ཐ་དང་མེ་མདའ་སོགས་ལྐོག་ཚོང་བྱེད་ས་ཞིག་ཡིན་ལ། རྒྱལ་ཁག་བཞིའི་ཅུང་དར་ཞིང་རྒྱས་པའི་ས་ཁུལ་ཞིག་ཀྱང་ཡིན། སྤྱི་ལོ1935ལོར་ཀྲུང་གོ་བཟོ་ཞིང་དམར་དམག“རྒྱལ་ཁག་བཞིའི”ས་ཁུལ་ནང་ཞུགས་པས་གྲོང་གསེབ་སུའུ་ཝེ་ཨེད་སྲིད་དབང་ལས་ཁུངས་བཙུགས། སྤྱི་ལོ1951ལོར་ཞི་བདེའི་བཅིངས་འགྲོལ་བཏང་། སྤྱི་ལོ1953ལོར་སི་ཁྲོན་ཞིང་ཆེན་བོད་རིགས་རང་སྐྱོང་ལྗོངས་འབར་ཁམས་དོན་གཅོད་ཁང་བཙུགས་པ་དང་། ད་དུང་སོ་མང་དང་། ཅོག་ཙེ། རྫོང་འགག དམ་པ་བཞིའི་མངའ་ཁོངས་སུ་ཆུས་ཀྱི་རིམ་པའི་མི་དམངས་སྲིད་གཞུང་བཙུགས། སྤྱི་ལོ1956ལོར་འབར་ཁམས་རྫོང་བཙུགས། སྤྱི་ལོ1991ལོར་གྲོང་རྡལ1དང་ཡུལ་ཚོ13གྲོང་སྡེའི་ཨུ་ཡོན་ལྷན་ཁང104སྡེ་ཁུལ་ཨུ་ཡོན་ལྷན་ཁང4ཡི་ཁོངས་སུ་གཏོགས། སྤྱི་ལོ2005ལོར་མངའ་འོག་ཏུ་འབར་ཁམས། ཅོག་ཙེ། རྫོང་འགག་བཅས་གྲོང་རྡལ3དང་། གྲོང་སྡེའི་ཨུ་ཡོན་ལྷན་ཁང104གྲོང་དམངས་ཚན་ཆུང234དང་སྡེ་ཁུལ་ཨུ་ཡོན་ལྷན་ཁང3བཅས་བཙུགས་ཡོད། སྤྱི་ལོ2015ལོ་ཟླ10པར་རྒྱལ་སྲིད་སྤྱི་ཁྱབ་ཁང་གི་ཡིད་མཐུན་ཐོབ་ནས་རྫོང་ནི་གྲོང་ཁྱེར་དུ་བསྒྱུར། རྫོང་ཨུ་དང་རྫོང་མི་དམངས་སྲིད་གཞུང་གིས་འབར་ཁམས་གནས་ཚུལ་དངོས་གཞིར་བཟུང་ནས་འཕེལ་རྒྱས་ཀྱི་ལམ་ལུགས་གསར་བ་སྤེལ་པས། རྫོང་ཡོངས་ཀྱི་དཔལ་འབྱོར་དང་སྤྱི་ཚོགས་ལས་རིགས་ཁག་མགྱོགས་མྱུར་ངང་འཕེལ་རྒྱས་བྱུང་བ་རེད།
འབའ་ཐང་གླིང་དཀར་གཤིས་མཚོ་ཕུ་དགོན་དུ་མགྲོན་ཁང་ཡོད་ལ་རང་རང་གིས་ཟ་མ་བཟོས་ན་ཡང་ཆོག་པ་རེད།
ངོ་སྤྲོད་རགས་བསྡུས
འབར་ཁམས་གྲོང་ཁྱེར་ནི་སི་ཁྲོན་ཞིང་ཆེན་གྱི་ནུབ་བྱང་ས་རྒྱུད་དང་། རྔ་བ་བོད་རིགས་ཆའང་རིགས་རང་སྐྱོང་ཁུལ་གྱི་དབུས་སུ་གནས་ཡོད། འབར་ཁམས་ཞེས་པ་ནི་འབར་ཁམས་དགོན་པ་ཞེས་པ་ལས་མིང་ཐོགས་ཤིང་དར་ཞིང་རྒྱས་པའི་ཞིང་ཁམས་ཀྱི་དོན་ཡིན། མིང་དང་ཆིང་རྒྱལ་རབས་གཉིས་ཀྱི་སྐབས་སུ་སོ་མིང་དང་ཅོག་ཙེ། རྫོང་འགག་དང་དམ་པ་སོགས་རྒྱལ་ཁག་བཞིའི་ཁོངས་སུ་གཏོགས། མི་སེར་རྒྱལ་ཁབ་དུས་སུ་ལིས་ཧྥན་རྫོང་ཏའོ་ཅེས་པའི་ཁོངས་སུ་གཏོགས། བཅིངས་འགྲོལ་མ་བཏང་གོང་དུ། ཅོག་ཙེ་རྒྱལ་བོའི་ཁོངས་སུ་གཏོགས་པའི་ས་ཆ་ཡིན། སི་ཁྲོན། ཀན་སུའུ། མཚོ་སྔོན་ཞིང་ཆེན་གསུམ་གྱི་ཧུའེ་རྒྱ་བོད་སོགས་མི་རིགས་ཀྱིས་ཕྱུགས་རིགས་དང་། ཇ། ཚྭ། རས། འབྲུ་རིགས། སྨན་རྫས་ལ་སོགས་རིགས་སྣ་ཚོགས་ཀྱི་ཉིན་མཁོའི་དངོས་རྫས་སྣ་མང་ཉོ་ཚོང་བྱེད་ས་ཞིག་ཡིན་པ་དང་། ཉེན་ཁར་མི་འཛེམ་པའི་ཚོང་བས་ཉལ་ཐ་དང་མེ་མདའ་སོགས་ལྐོག་ཚོང་བྱེད་ས་ཞིག་ཡིན། རྒྱལ་ཁག་བཞིའི་ཅུང་དར་ཞིང་རྒྱས་པའི་ས་ཁུལ་ཞིག་ཀྱང་ཡིན། སྤྱི་ལོ1935ལོར་ཀྲུང་གོ་བཟོ་ཞིང་དམར་དམག“རྒྱལ་ཁག་བཞིའི”ས་ཁུལ་ནང་ཞུགས་པས་གྲོང་གསེབ་སུའུ་ཝེ་ཨེད་སྲིད་དབང་ལས་ཁུངས་བཙུགས། སྤྱི་ལོ1951ལོར་ཞི་བདེའི་བཅིངས་འགྲོལ་བཏང་། སྤྱི་ལོ1953ལོར་སི་ཁྲོན་ཞིང་ཆེན་བོད་རིགས་རང་སྐྱོང་ལྗོངས་འབར་ཁམས་དོན་གཅོད་ཁང་བཙུགས་པ་དང་། ད་དུང་སོ་མང་དང་། ཅོག་ཙེ། རྫོང་འགག དམ་པ་རྒྱལ་པོ4མངའ་ཁོངས་སུ་ཆུས་རིམ་པའི་མི་དམངས་སྲིད་གཞུང་བཙུགས། སྤྱི་ལོ1956ལོར་འབར་ཁམས་རྫོང་བཙུགས། སྤྱི་ལོ1991ལོར་གྲོང་རྡལ1དང་ཡུལ་ཚོ13གྲོང་སྡེའི་ཨུ་ཡོན་ལྷན་ཁང104སྡེ་ཁུལ་ཨུ་ཡོན་ལྷན་ཁང4ཡི་ཁོངས་སུ་གཏོགས། སྤྱི་ལོ2005ལོར་མངའ་འོག་ཏུ་འབར་ཁམས། ཅོག་ཙེ། རྫོང་འགག་གྲོང་བརྡལ3དང་། སོ་མང་། བྲག་བར། དམ་པ། འབྲོང་རྫོང་། ཀྱོམ་ཀྱོ། གསར་རྫོང་། ད་ཚང་། གདོང་བརྒྱད། ཚོ་བདུན། རྫོང་འབུར།  ཁང་སར་བཅས་ཡུལ་ཚོ11བཙུགས། གྲོང་ཁྱེར་ནང་བོད་མི་གཙོ་བྱས་པའི་བོན་པོ་དང་རྙིང་མ། ཇོ་ནང་དང་དགེ་ལུགས། ས་སྐྱ་དང་བཀའ་བརྒྱུད་པ་སོགས་ཀྱི་ཆོས་ལ་དད་པའི་དགོན་པ་སོ་སོ་རེ་གཉིས་ཡོད། རྫོང་ཨུ་དང་རྫོང་མི་དམངས་སྲིད་གཞུང་གིས་འབར་ཁམས་གནས་ཚུལ་དངོས་གཞིར་བཟུང་ནས་འཕེལ་རྒྱས་ཀྱི་ལམ་ལུགས་གསར་བ་སྤེལ། རྫོང་ཡོངས་ཀྱི་དཔལ་འབྱོར་དང་སྤྱི་ཚོགས་ལས་རིགས་ཁག་འཕེལ་རྒྱས་བྱུང་ཞིང་། སྤྱི་ལོ2015ལོ་ཟླ10པར་རྒྱལ་སྲིད་སྤྱི་ཁྱབ་ཁང་གི་ཡིད་མཐུན་ཐོབ་ནས་རྫོང་ནི་གྲོང་ཁྱེར་དུ་བསྒྱུར།
ལོ་རྒྱུས།
འབར་ཁམས་ཞེས་པ་ནི་འབར་ཁམས་དགོན་པ་ཞེས་པ་ལས་མིང་ཐོགས།《ལིས་ཧྥན་ཐན་གཏོགས་ཐིང་གི་དེབ་ཐེར》《直隶理番厅志》ཞེས་པ་སོགས་ལོ་རྒྱུས་དེབ་ཐེར་ལས་འཁོད་པ་ལྟར་ན་འབར་ཁམས་ནི་གནའ་སྔ་མོར冉རན་གྱི་ས་ཞིག་ཡིན། སའེ་དང་ཐང་རྒྱལ་རབས་ཀྱི་སྐབས་སུ“ཞི་ཧྲན་རྒྱལ་ཁབ་བརྒྱད”ཅེས་པའི་ཁོངས་སུ་གཏོགས་ཤིང་ཐང་དང་སུང་རྒྱལ་རབས་ཀྱི་སྐབས་ཅི་སྨི་ཀྲོའུ་བཙུགས། ཡོན་རྒྱལ་རབས་ཀྱི་སྐབས་སུ་ཐུ་བྷོད་ཞོན་ཝེ་སིའི་མངའ་ཁོངས་སུ་གཏོགས། མིང་རྒྱལ་རབས་ཀྱི་ཡུང་ལོའི་ཞེས་པའི་ལོར་བཀྲ་ཤིས་གླིང་ཨན་ཧྥུའུ་སའི་མངའ་ཁོངས་སུ་གཏོགས། ཆིང་རྒྱལ་རབས་ཀྱི་ཆན་ལུང་སྐབས་བཀྲ་ཤིས་གླིང་ཐད་གཏོགས་ཐིང་གི་ཁོངས་སུ་གཏོགས། ཅ་ཆིང་སྐབས་སུ་ལིས་ཧྥན་ཐད་གཏོགས་ཐིང་གི་ཁོངས་སུ་གཏོགས། མི་སེར་རྒྱལ་ཁབ་ཀྱི་ལོ་ཐོག་མར་ཞི་ཁྲོན་ཏའོ་ལིས་ཧྥན་རྫོང་གི་ཁོངས་སུ་གཏོགས། སི་ཁྲོན་གྱི་ནུབ་བྱང་མཐའ་མཚམས་སུ་གནས་པས་ཡོན་རྒྱལ་རབས་ནས་བཟུང་སྟེ་ཀྲུང་དབྱང་གོང་མའི་སྲིད་འཛིན་གྱི་དབང་འོག་ཡིན་མོད།  ས་ཁུལ་དེར་དབང་སྒྱུར་བའི་སྟོབས་ཤུགས་ཞན་རྐྱེན་ཐད་ཀར་བདག་སྐྱོང་བྱེད་མ་ཐུབ་སྟབས་ཚོ་དཔོན་དང་དེ་མིན་གྱི་རྒྱལ་པོས་སྐྱོང་བའི་མངའ་ཁོངས་སུ་གྱུར།  ཆིང་རྒྱལ་རབས་ཀྱི་ཁང་ཞི་ཁྲོ་ལོ་ཉེར་གསུམ(སྤྱི་ལོ1684)པར་རྫོང་འགག་ཀྲང་ཀོན་སི་བསྐོས(ད་ལྟའི་འབར་ཁམས་རྫོང་གི་རྫོང་འགག་ཡུལ་ཚོ)ཁང་ཞི་ཁྲི་ལོ་དྲུག་ཅུ་བར་སོ་མང་ཀྲང་ཀོན་སི་བསྐོས(ད་ལྟའི་འབར་ཁམས་རྫོང་གི་སོ་མང་ཡུལ་ཚོ)ཆན་ལུང་ཁྲི་ལོ་བཅོ་ལྔའི(སྤྱི་ལོ1570)ཨན་ཧྥུའུ་སིའི་གོ་ས་བསྩལ་ཆན་ལུང་ཁྲི་ལོ་སོ་དྲུག་པར་ཞོན་ཝེ་སི་ཞེས་པར་གོ་གནས་འཕར།  ཆིང་རྒྱལ་རབས་ཀྱི་ཆན་ལུང་ཁྲི་ལོ་བཅུ་གསུམ(སྤྱི་ལོ1748)པར་ཅོག་ཙེ་ཀྲང་ཀོན་སི་དང(ད་ལྟའི་འབར་ཁམས་རྫོང་གི་ཅོག་ཙེ་ཡུལ་ཚོ)དམ་པ་ཀྲང་ཀོན་སི(ད་ལྟའི་འབར་ཁམས་རྫོང་གི་དམ་པ་ཡུལ་ཚོ)གོ་གནས་གནང་།  འདིའི་ཐུའུ་སི་སྟེ་ཡུལ་གྱི་རྒྱལ་བོ་བཞི་ནི་ཆིང་རྒྱལ་རབས་ཀྱི་སྐབས་སུ་སོ་མང་རྒྱལ་པོ་ཡུལ་དཔོན་གྱི་བུ་གསུམ་དང་བུ་མོ་གཅིག་ཡོད་པས་དམ་པ་དང་། རྫོང་འགག ཅོག་ཙེ་གསུམ་ཀྱི་རྒྱལ་སྲིད་བཟུང་སྟབས། རྒྱལ་ཁག་བཞི་ཡི་རྒྱལ་ཁག་ཞེས་སོ། ། སྤྱི་ལོ1950ལོའི་ཟླ10པར། མའོ་རྫོང་ཀྲོན་ཆུས་ཏེ་ཆེན་ལས་ས་ཁུལ་ནས་ལས་སྒྲུབ་ཚན་ཆུང་མངགས་ཏེ་རྒྱལ་ཁག་བཞིའི་ས་ཁུལ་དུ་སླེབས། སྤྱི་ལོ1951ལོའི་ཟླ8པར་རྒྱལ་ཁག་བཞིའི་ས་ཁུལ་ཞི་བདེའི་བཅིངས་འགྲོལ་བཏང་ཞེས་བསྒྲགས། ཟླ9བར་རྒྱལ་ཁག་བཞི་དང་རྔ་བ་ཁྲོ་སྐྱབས་བཅས་ཀྱི་གནས་སྐབས་དམག་སྲིད་ཨུ་ཡོན་ལྷན་ཁང་ཞེས་པ་བཙུགས།  སྤྱི་ལོ1953ལོར་སི་ཁྲོན་ཞིང་ཆེན་བོད་རིགས་རང་སྐྱོང་ལྗོངས་འབར་ཁམས་དོན་གཅོད་ཁང་བཙུགས་པ་དང་། ད་དུང་སོ་མང་དང་། ཅོག་ཙེ། རྫོང་འགག དམ་པ་རྒྱལ་པོ་རྣམས་ཀྱི་མངའ་ཁོངས་སུ་ཆུས་ཀྱི་རིམ་པའི་མི་དམངས་སྲིད་གཞུང་བཙུགས། སྤྱི་ལོ1956ལོར་འབར་ཁམས་རྫོང་བཙུགས། སྤྱི་ལོ1960ལོར་ཚོ་བཞི་དང་ཟངས་དཀར། ལུང་ཟི་བཅས་ཧུང་ཡོན་གི་ཁོངས་སུ་བསྡུས་རྗེས་ད་ལྟའི་འབར་ཁམས་སྲིད་འཛིན་མངའ་ཁོངས་འདི་ཆགས་པ་དང་རྒྱ་ཁྱོན་སྤྱི་ལེ་གྲུ་བཞི་མ6633ཡོད། སྤྱི་ལོ2005ལོར་མངའ་འོག་ཏུ་འབར་ཁམས། ཅོག་ཙེ། རྫོང་འགག་གྲོང་རྡལ3དང་། སོ་མང་། བྲག་བར། དམ་པ། འབྲོང་རྫོང་། ཀྱོམ་ཀྱོ  གསར་རྫོང་། ད་ཚང་། གདོང་བརྒྱད། ཚོ་བདུན། རྫོང་འབུར། ཁང་སར་བཅས་ཡུལ་ཚོ11བཙུགས། མི་གྲངས་ནི་སྤྱི་ལོ2013ལོར་ཁྱོན་ཁྲི6ལྷག་ཡོད། རྫོང་མི་དམངས་སྲིད་གཞུང་གི་གནས་ཡུལ་ནི་འབར་ཁམས་གྲོང་རྡལ་ཡིན།  ཁུལ་གཞིས་གནས་ཡུལ་དང་གཅིག་ཡིན་ཞིང་ཞིང་ཆེན་གྱི་གནས་ཡུལ་ཁྲེང་ཏུའུ་དང་བར་ཐག་སྤྱི་ལེ395ཡོད་དོ། །
རི་ཆུ་
འབར་ཁམས་གྲོང་ཁྱེར་གྱི་མངའ་ཁོངས་དང་ས་མཚམས་སུ་གནས་པའི་རི་བོ་གྲགས་ཅན་སྤོ་དཀར་ལ་རི་བོ་དང་ཁ་བ་རྟ་རི་བོ། འབུམ་འགྲོ་ལམ་རི་བོ་དང་བཞག་ར་རི་བོ་སོགས་ཡོད། ཆུ་ཚན་གྲགས་ཅན་སོ་མང་ཆུ་བོ་དང་ཀྱོམ་ཀྱོ་ཆུ་བོ་གཉིས་ཡོད།
སྐྱེ་དངོས
འབར་ཁམས་རྫོང་ནང་དུ་ནགས་ཚལ་ཐོན་ཁུངས་ཧ་ཅང་ཕུན་སུམ་ཚོགས་པ་ཞིག་ཡིན་ལ། རྒྱལ་ཁབ་ཀྱི་གལ་ཆེའི་ཤིང་ཆ་ཐོན་སྐྱེད་རྟེན་གཞི་གཙོ་གྲས་ཤིག་ཡིན། སྤྱི་ལོ1985ལོར་ནགས་ཚལ་ཐོན་ཁུངས་ཀྱི་རིགས་གཉིས་པའི་བརྟག་དཔྱད་བྱས་པ་ལྟར་ན། རྫོང་ཡོངས་ཀྱི་ནགས་སའི་རྒྱ་ཁྱོན་སྤྱི་ཆིང193665.4ཡོད། དེའི་ནང་། རྒྱུ་ཆའི་ཤིང་ནགས་ནི་སྤྱི་ཆིང61730.8ཡོད། གསོག་པའི་ཤིང་ནི་སྨི་གྲུ་བཞི་མ14894588ཡོད། འགོག་སྲུང་ནགས་ནི་སྤྱི་ཆིང131857.1ཡོད། གསོག་པའི་ཤིང་ནི་སྨི་གྲུ་བཞི་ལྷག་མ33094572ཡོད། བུད་ཤིང་དང་སོལ་བ་ཐོན་སའི་ནགས་ཚལ་ནི་སྤྱི་ཆང36.9ཡོད། གསོག་པའི་ཤིང་ནི་སྨི་གྲུ་བཞི་ལྷག་མ8773ཡོད། དེ་ལས་ཤུགས་ཆེ་བའི་ཤིང་རིགས་ནི་གསོམ་ནག གསོམ་ཤིང་། ལོ་སྐྱུར་ཐང་ཤིང་། སྒྲོན་ཤིང་། སྟག་པ་ཤིང་། བེ་ལོ། སྦྱར་པ་བཅས་ཡིན།
དགོན་སྡེ
འབར་ཁམས་གྲོང་ཁྱེར་གྱི་ཆོས་སྡེ་གྲགས་ཅན་མང་བོ་ཡོད་པ་ལས་རྒྱལ་རོང་ཁྱི་སོ་གནས་རི་དང་ཁ་བ་རྟ་གཞི་བདག བེེ་རོ་བྲག་ཕུག་དང་ཚ་ཁོ་དགོན་དགའ་ལྡན་དར་རྒྱས་གླིང་། མཚམས་གནས་དགོན་པ་དང་ད་ཚང་དགོན་པ་བཅས་ནི་གྲགས་ཆེ་བ་དང་། འབར་ཁམས་ཡུལ་ཚོ་རུ་གྲུབ་མཐའ་མང་པོ་ཡོད་པའི་འབར་ཁམས་དགོན་པ་རི་བོ་དགེ་ལྡན་པ་དང་ཇོ་ནང་བ་ཛ་འགོ་དགོན་པ། རྙིང་མ་བ་བྱ་རོང་དགོན་པ། ས་སྐྱ་བ་སྦས་གཏེར་དགོན་པ་དང་བཀའ་བརྒྱུད་པ་ལྷ་ཚེ་དགོན་པ། བོན་གྱི་གཡུང་དྲུང་དགོན་པ་ལ་སོགས་ཡོད་དོ། །
དཔྱད་གཞིའི་དཀར་ཆག།
རྩིད་རྒྱ་བརྒྱ་གི་སྣ་ཐག་བཟོས། །དགའ་དོ་ནུབ་ཨ་ཆུང་ཁྱོད་ལ་ཀོན། མཛོ་ཨ་ཆུང་སྣ་ལོ་ཅི་འདུག་ལྟ།། དགུང་ཨ་སྔོན་བལ་སྒྲོ་ཁ་ཕྱེས་རེད། །བལ་དཀར་ལེན་ཀོ་ནག་པོ་ལེན། ། བལ་ཅི་ལེན་ཁྱེད་ཚོའི་ལག་ན་ཡོད། ། བྲག་དཀར་རྫོང་བལ་སྒྲོ་ཁ་ཕྱེས་རེད། །བལ་དཀར་པོ་ལེན་ཀོ་ནག་པོ་ལེན། ། བལ་ཅི་ལེན་ཁྱོད་ཚོའི་ལག་ན་ཡོད། ། དགུང་ཨ་སྔོན་མདའ་དུང་ཁ་ཕྱེས་རེད། །མདའ་སྒྲོ་ཡོད་ལེན་དང་སྒྲོ་མེད་ལེན། ། དེ་ཅི་ལེན་ཁྱོད་ཚོའི་ལག་ནང་ཡོད། ། བྲག་དཀར་རྫོང་མདའ་དུང་ཁ་ཕྱེས་རེད། །མདའ་སྒྲོ་ཡོད་ལེན་དང་སྒྲོ་མེད་ལེན།། དེ་ཅི་ལེན་ཁྱེད་ཚོའི་ལག་ན་ཡོད། །བཀྲ་ཤིས་པའི་བྲོ་ར་ཡར་རྒྱས་ཤོག ། ༈དགུང་སྔོན་ཕྱོགསབཞི་སྒོ་བཞི་རེད། །གསེར་ཉི་ལྷ་སྒོ་བཞིའི་དྲི་ཆུང་རེད། །་ ཕྱོགས་བཞི་སྒོ་བཞི་མ་འགྱུར་དང་། །སྒོ་བཞིའི་དྲིལ་ཆུང་འགྱུར་བསམ་མེད། ། བྲག་དཀར་རྫོང་ཕྱོགས་བཞི་སྒོ་བཞི་རེད། །བྱ་རྒོད་ཕྲུག་སྒོ་བཞིའི་དྲི་ཆུང་རེད། ། ཕྱོགས་བཞི་སྒོ་བཞི་མ་འགྱུར་དང་། །སྒོ་བཞིའི་དྲིལ་ཆུང་འགྱུར་བསམ་མེད། ། ཨ་ལ་མི་བདེན་བརྩེད་་་ ༈་དགུང་སྔོན་ཕྱོགས་བཞི་སྒོ་བཞི་རེད། །གསེར་ཉི་ལྷ་སྒོ་བཞིའི་དྲི་ཆུང་རེད། ། དྲིལ་ལྕེ་མ་བརྡུང་སྙན་ལུག་ཤེ། །དྲིལ་ལྕེ་བརྡུང་ན་ཅི་འདྲ་སྙན།། དགུང་ཨ་སྔོན་ཚ་ལུ་ཚ་གཞང་རེད། །གསེར་ཉི་ལྷ་ཚ་ཞི་གཞང་བརྒྱད་རེད། ། ཚ་གཞང་ཁྲག་འཁྲུག་མ་བྱས་ན། །ཕྱི་སྐར་བརྒྱས་ལྟད་མོ་ཅི་ལ་བལྟ།། དགུང་ཨ་སྔོན་ཨ་ལུང་སྒར་འཕེན་རེད། །གསེར་ཉི་ལྷ་བྱི་རུའི་དཀྱིལ་ཁྲ་རེད། ། ཁྲ་དཀྱིལ་ན་བཞག་དོ་ཟུར་ན་བཞག །དེ་ཅི་བཞག་ཁྱོད་ཚོའི་ལག་ནང་ཡོད། ། བྲག་དཀར་འཛངས་ཨ་ལུང་སྒར་འཕེན་རེད། །བྱ་རྒོད་ཕྲུག་བྱི་རུའི་དཀྱིལ་ཁྲ་རེད། ། ཁྲ་དཀྱིལ་ན་བཞག་དོ་ཟུར་ན་བཞག །དེ་ཅི་བཞག་ཁྱོད་ཚོའི་ལག་ནང་ཡོད། ། དེ་ཨེ་རེད་ལོ་ཆུ་གྲ་མཉམ་ཡོ། ། ༈དགུང་ཨ་སྔོན་ལྗང་ཆུང་ཡར་སྐྱེས་རེད། །གསེར་ཉི་ལྷ་ལོ་ཡག་སྙེ་མ་རེད། ། མགོ་གར་དཀུག་སེར་བུ་རླུང་གི་ཤེས། ། བྲག་དཀར་འཛངས་ལྗང་ཆུང་ཡར་སྐྱེས་རེད། ། བྱ་རྒོད་ཕྲུག་ལོ་ཡག་སྙེ་མ་རེད། ། མགོ་གར་དཀུག་སེར་བུ་རླུང་གི་ཤེས། ། ༈དགུང་ཨ་སྔོ་གཡང་གཞི་ཡར་དཀུག་རེད། །གསེར་ཉི་ལྷ་གཡང་ཐོག་བུམ་པ་རེད། ། གཡང་གཞི་ཡར་དཀུག་མ་འགྱུར་དང་། །གཡང་ཐོག་བུམ་པ་འགྱུར་བསམ་མེད། ། བྲག་དཀར་རྫོང་གཡང་གཞི་ཡར་དཀུག་རེད། །བྱ་རྒོད་ཕྲུག་གཡང་ཐོག་བུམ་པ་རེད། ། གཡང་གཞི་ཡར་དཀུག་མ་འགྱུར་དང་། །གཡང་ཐོག་བུམ་པ་འགྱུར་བསམ་མེད། །
༈དགུང་ཨ་སྔོན་མནའ་ཆགས་རྙིང་པ་རེད། །གསེར་ཉི་ལྷ་ད་འགྲུལ་གསར་པ་རེད། ། མནའ་ཆགས་རྙིང་པས་མ་ཤེས་ན། །ད་ཆགས་གསར་པས་སློབ་རོགས་དགོས། ། ༈དགུང་ཨ་སྔོན་མཚོ་མོ་ཡར་འཁྱིལ་རེད། །གསེར་ཉི་ལྷ་མཚོ་ནང་ནོར་བུ་རེད། ། མཚོ་ནང་ནོར་བུ་མ་འགྱུར་དང་། །མཚོ་ཁའི་མེ་ཏོག་འགྱུར་བསམ་མེད། ། ༈དགུང་ཨ་སྔོན་མཚོ་མོ་ཡར་འཁྱིལ་རེད། །་གསེར་ཉི་ལྷ་མཚོ་ནང་ནོར་བུ་རེད། ། ཕྱི་སྐར་བརྒྱ་མཚོ་ཁའི་མེ་ཏོག་རེད། །མཚོ་ཁའི་མེ་ཏོག་བུམ་བ་གསུམ། ། ས་གར་ཡི་ཁོག་ན་མ་འཛམས་སི། །ས་འདིར་ཕྱོགས་ལས་དབང་ཆེ་བྱས་འཛོམས། ། བྲག་དཀར་རྫོང་མཚོ་མོ་ཡར་འཁྱིལ་རེ། །་བྱ་རྒོད་ཕྲུག་མཚོ་ནང་ནོར་བུ་རེད་། ། ཕྱི་བྱ་བརྒྱ་མཚོ་ཁའི་མེ་ཏོག་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། །
༈ དགུང་ཨ་སྔོན་དར་དཀར་ཡུག་གཅིག་རེད། །གསེར་ཉི་ལྷ་དར་ཐོག་རི་མོ་རེད། ། ཕྱི་སྐར་བརྒྱ་དར་འདབ་ཚར་ལོ་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། ། བྲག་དཀར་རྫོང་དར་དཀར་ཡུག་གཅིག་རེད། །བྱ་རྒོད་ཕྲུག་དར་ཐོག་རི་མོ་རེད། ། ཕྱི་བྱ་བརྒྱ་དར་འདབ་ཚར་ལོ་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། དེ་ཡང་ཡང་འཛོམས་པའི་སྨོན་ལམ་ཤོག ། སང་ཕ་རེས་འཛོམས་བའི་སྨོན་ལམ་ཤོག ། དེ་ཨེ་རེད་ལོ་ཆུང་གྲ་མཉམ་ཡོ།། ༈དགུང་ཨ་སྔོན་གཡང་གཞི་ཡར་ཀུག་རེད། །གསེར་ཉི་ལྷ་གཡང་ཐོག་བུམ་པ་རེད། ། ་ཕྱི་སྐར་བརྒྱ་གཡང་ཐོག་བུམ་རེད། །གཡང་གཞི་བུམ་པ་ཁ་རྒྱན་གསུམ། ། ས་གར་ཡི་ཁོག་ན་མ་འཛོམས་སི། །ས་འདི་ཕྱོགས་ལས་དབང་ཆེ་བྱས་འཛོམས། ། ༈རྒྱ་གླིང་སྙུག་གླིང་གསེར་གླིང་གསུམ། །འདུག་ས་མི་གཅིག་ལ་རི་ལུང་། ། འཛོམ་ས་བླ་ལུའི་འདུན་ལྕོག་སྟེང་། ཆུ་ལྕུམ་མེ་ཏོག་གུར་གུམ་གསུམ། ། སྐྱེས་ས་མི་གཅིག་ལ་རི་ལུང་། །འཛོམ་ས་བླ་ལུའི་མཆོད་ཁང་ནང་། ། ༈མེ་ཏོག་རྩི་ཤིང་འབྲས་བུ་གསུམ། །སྐྱེས་ས་མི་གཅིག་ལ་རི་ལུང་། ། འཛོམ་ས་བཟང་དྲུག་སྨན་གྱི་ནང་། །ཁྲ་སིང་སིང་དཀོན་མཆོག་གསུམ་པོར་མཆོད། ། བཀྲ་ཤིས་པའི་བྲོ་ར་ཡར་རྒྱས་ཤོག །
༈འཛོམ་ཡག་བྱུང་འཛོམས་པའི་སྨོན་ལམ་ཤོག། ཁ་ཆེའི་མེ་ཏོག་གུ་གུམ་གསུམ། ། སྐྱེས་ས་མི་གཅིག་ལ་རི་ལུང་།།འཛོམ་སར་མཆོད་ཁང་ཁྲ་མོའི་ནང་། ། ༈དགོན་ཁྲ་མོའི་ཟུར་ནས་ཡར་སོང་སྟེ། །ལྷ་བླ་ལུ་གསེར་སྐུ་གྲལ་བཞུགས་རེད། ། དར་དཀར་པོ་རྐྱང་དགའ་རྒྱང་སྐྱིད་སྣང་། ། ༈དགུང་ཨ་སྔོན་རྒྱ་ཞིང་ཆུ་མ་རེད། །གསེར་ཉི་ལྷ་ལྗང་ཆུང་ཡར་སྐྱེས་རེད། ། ཆོས་སངས་རྒྱས་པ་དར་བར་ཤོག ༈སྡེ་རྒྱ་གྲོང་རྒྱ་ཞིང་ཆུ་མ་རེད།།གོང་དཔོན་ལུ་ལྗང་ཆུང་ཡར་སྐྱེས་རེད། ། མགོ་ཝ་ཟོ་ལོ་ཡག་སྙི་མ་རེད། །ཁ་ཟ་རྒྱུ་ཨ་འབྲུ་སིལ་མ་རེ། ། སྐྱིད་ཨེ་ཤེ་རང་གི་དཔོན་ལུ་རེད། །སོང་ཕ་རེས་འཛོམས་པའི་སྨོན་ལམ་ཤོག།
༈དགུང་ཨ་སྔོན་རྒྱ་ཆེ་སྤོམ་འཐུག་མ། །རྒྱ་ཆེ་སི་སི་གྱི་བཀོད་རོགས་དགོས།། ། གསེར་ཁྲི་དྲུག་མ་ཤར་ལོ་གྲངས་མང་། །གླིང་བཞི་སྐོར་ས་ལྟད་མོས་ལྟོས།། བྲག་དཀར་རྫོང་རྒྱ་ཆེ་སྤོམ་འཐུག་མ། །རྒྱ་ཆེ་སི་སི་གྱི་བཀོད་རོགས་དགོས། ། རྒོད་ཐང་དཀར་མ་ལྡིང་ལོ་གྲངས་མང་། །སྒྲོ་གཤོག་དྲུག་ངོམས་ས་ལྟད་མོ་ཡོད། ། ༈རི་འབམ་ཆེན་འབམ་ཆུང་འབམ་འབྲིང་གསུམ། །རི་འབམ་ཆེན་འགོ་ན་ལུག་བརྒྱ་གྲམ།། དཀར་ཅི་བསོག་ཨ་ཟེར་ཁྱོད་ཀྱི་ཤེས།།གསོ་ཨེ་ཆོག་མ་བསུ་ཁ་ལ་དྲིས་ ༈འགྱོག་པ་རྐྱང་དང་བདེ་མོའི་སྒ །རྐང་ར་བཞི་རྡོ་ལ་མ་བརྡུང་ན། ། རྐྱང་བྲིམ་པོ་རྒྱུགས་ན་ཨེ་སྐྱོན་ཤེ། །དཀུ་པའི་གཞུ་དང་འཕེན་པའི་མདའ་། ། མདའ་མདེལ་རྩེ་རྡོ་ལ་མ་རྡུང་ན། །མདའ་དྲང་མོར་འཕེན་ན་ཨེ་སྐྱོན་ཤེ། ། བྱ་རྒོད་ཕྲུག་ཐུགས་ལ་མ་ཕོག་དགོས།། ༈རྒྱ་བོད་གཉིས་གི་ས་མཚམས་ན། །ཤིང་མ་གཙུགས་ཤིང་རྩི་ལྗང་སེ་སྐྱེས། ། ཤིང་དེ་ཕྱོགས་དེ་ཡི་རྩེ་མོར་ལ། །བྷོ་དྷི་ཕྲེང་བ་བརྒྱ་ཞག་བདུན། ། ཆོས་ངས་གསོ་ཟེར་བའི་ཁས་ལེན་དགོས། །ཤིང་དེ་ཕྱོགས་དེ་ཡི་སྐེད་པ་ན། ། ཤིང་མ་སྐྱེས་རྩེ་མོ་རང་འགུག་ཡོད། ། ཤིང་དེར་ཕྱོགས་དེ་ཡི་སྟིང་པ་ན། །དཀར་ངས་གསོ་ཟེར་བའི་ཁས་ལེན་དགོས། །
སྐྱེལ་འདྲེན།
རླུང་སེར་བུའི་མགྱོག་ན་ཚེ་སྔོན་ལས། ༈ཨ་མཚེ་ལྷ་མཚེས་པད་མའི་མཚེས། །པདྨའི་མཚེ་ཆེན་གོང་མའི་སྟེང་། ། འབྲི་ཨ་ཟེས་མ་བརྒྱ་བུ་སྟོང་རེད། །བ་བེའུ་ཆུང་མ་བརྩིས་ལོ་གྲངས་མང་། ། བ་བེའུ་ཆུང་བརྩིས་ན་དུང་ཁ་ལོང་། །ཨ་མཚེ་ལྷ་མཆེས་པད་མའི་མཚེས། ། པད་མའི་མཚེས་ཆེན་བར་མིའི་སྟེང་། །རྐྱང་ཨ་མདོ་མ་བརྒྱ་བུ་སྟོང་རེད། ། རྟ་རྟའི་ཆུང་མ་བརྩིས་ལོ་གྲངས་མང་། །རྟ་རྟའི་ཆུང་བརྩིས་ན་དུང་ཁ་ལོང་། ། ཨ་ལ་མི་བདེན་རྩེད་མོ་རྩེ། ། ༈ལྕགས་རྒྱ་བརྒྱ་གི་སྲབ་ཅིག་རྡུང་། །དགའ་དོ་ནུབ་རྐྱང་ཕྲུག་ཁྱོད་ལ་ཀོན།། རྐྱང་ཨ་མདོ་ཁ་ཤད་ཅི་འདུག་ལྟ། །
རྩིད་རྒྱ་བརྒྱ་གི་སྣ་ཐག་བཟོས། །དགའ་དོ་ནུབ་ཨ་ཆུང་ཁྱོད་ལ་ཀོན། མཛོ་ཨ་ཆུང་སྣ་ལོ་ཅི་འདུག་ལྟ།། དགུང་ཨ་སྔོན་བལ་སྒྲོ་ཁ་ཕྱེས་རེད། །བལ་དཀར་ལེན་ཀོ་ནག་པོ་ལེན། ། བལ་ཅི་ལེན་ཁྱེད་ཚོའི་ལག་ན་ཡོད། ། བྲག་དཀར་རྫོང་བལ་སྒྲོ་ཁ་ཕྱེས་རེད། །བལ་དཀར་པོ་ལེན་ཀོ་ནག་པོ་ལེན། ། བལ་ཅི་ལེན་ཁྱོད་ཚོའི་ལག་ན་ཡོད། ། དགུང་ཨ་སྔོན་མདའ་དུང་ཁ་ཕྱེས་རེད། །མདའ་སྒྲོ་ཡོད་ལེན་དང་སྒྲོ་མེད་ལེན། ། དེ་ཅི་ལེན་ཁྱོད་ཚོའི་ལག་ནང་ཡོད། ། བྲག་དཀར་རྫོང་མདའ་དུང་ཁ་ཕྱེས་རེད། །མདའ་སྒྲོ་ཡོད་ལེན་དང་སྒྲོ་མེད་ལེན།། དེ་ཅི་ལེན་ཁྱེད་ཚོའི་ལག་ན་ཡོད། །བཀྲ་ཤིས་པའི་བྲོ་ར་ཡར་རྒྱས་ཤོག ། ༈དགུང་སྔོན་ཕྱོགསབཞི་སྒོ་བཞི་རེད། །གསེར་ཉི་ལྷ་སྒོ་བཞིའི་དྲི་ཆུང་རེད། །་ ཕྱོགས་བཞི་སྒོ་བཞི་མ་འགྱུར་དང་། །སྒོ་བཞིའི་དྲིལ་ཆུང་འགྱུར་བསམ་མེད། ། བྲག་དཀར་རྫོང་ཕྱོགས་བཞི་སྒོ་བཞི་རེད། །བྱ་རྒོད་ཕྲུག་སྒོ་བཞིའི་དྲི་ཆུང་རེད། ། ཕྱོགས་བཞི་སྒོ་བཞི་མ་འགྱུར་དང་། །སྒོ་བཞིའི་དྲིལ་ཆུང་འགྱུར་བསམ་མེད། ། ཨ་ལ་མི་བདེན་བརྩེད་་་ ༈་དགུང་སྔོན་ཕྱོགས་བཞི་སྒོ་བཞི་རེད། །གསེར་ཉི་ལྷ་སྒོ་བཞིའི་དྲི་ཆུང་རེད། ། དྲིལ་ལྕེ་མ་བརྡུང་སྙན་ལུག་ཤེ། །དྲིལ་ལྕེ་བརྡུང་ན་ཅི་འདྲ་སྙན།། དགུང་ཨ་སྔོན་ཚ་ལུ་ཚ་གཞང་རེད། །གསེར་ཉི་ལྷ་ཚ་ཞི་གཞང་བརྒྱད་རེད། ། ཚ་གཞང་ཁྲག་འཁྲུག་མ་བྱས་ན། །ཕྱི་སྐར་བརྒྱས་ལྟད་མོ་ཅི་ལ་བལྟ།། དགུང་ཨ་སྔོན་ཨ་ལུང་སྒར་འཕེན་རེད། །གསེར་ཉི་ལྷ་བྱི་རུའི་དཀྱིལ་ཁྲ་རེད། ། ཁྲ་དཀྱིལ་ན་བཞག་དོ་ཟུར་ན་བཞག །དེ་ཅི་བཞག་ཁྱོད་ཚོའི་ལག་ནང་ཡོད། ། བྲག་དཀར་འཛངས་ཨ་ལུང་སྒར་འཕེན་རེད། །བྱ་རྒོད་ཕྲུག་བྱི་རུའི་དཀྱིལ་ཁྲ་རེད། ། ཁྲ་དཀྱིལ་ན་བཞག་དོ་ཟུར་ན་བཞག །དེ་ཅི་བཞག་ཁྱོད་ཚོའི་ལག་ནང་ཡོད། ། དེ་ཨེ་རེད་ལོ་ཆུ་གྲ་མཉམ་ཡོ། ། ༈དགུང་ཨ་སྔོན་ལྗང་ཆུང་ཡར་སྐྱེས་རེད། །གསེར་ཉི་ལྷ་ལོ་ཡག་སྙེ་མ་རེད། ། མགོ་གར་དཀུག་སེར་བུ་རླུང་གི་ཤེས། ། བྲག་དཀར་འཛངས་ལྗང་ཆུང་ཡར་སྐྱེས་རེད། ། བྱ་རྒོད་ཕྲུག་ལོ་ཡག་སྙེ་མ་རེད། ། མགོ་གར་དཀུག་སེར་བུ་རླུང་གི་ཤེས། ། ༈དགུང་ཨ་སྔོ་གཡང་གཞི་ཡར་དཀུག་རེད། །གསེར་ཉི་ལྷ་གཡང་ཐོག་བུམ་པ་རེད། ། གཡང་གཞི་ཡར་དཀུག་མ་འགྱུར་དང་། །གཡང་ཐོག་བུམ་པ་འགྱུར་བསམ་མེད། ། བྲག་དཀར་རྫོང་གཡང་གཞི་ཡར་དཀུག་རེད། །བྱ་རྒོད་ཕྲུག་གཡང་ཐོག་བུམ་པ་རེད། ། གཡང་གཞི་ཡར་དཀུག་མ་འགྱུར་དང་། །གཡང་ཐོག་བུམ་པ་འགྱུར་བསམ་མེད། །
༈དགུང་ཨ་སྔོན་མནའ་ཆགས་རྙིང་པ་རེད། །གསེར་ཉི་ལྷ་ད་འགྲུལ་གསར་པ་རེད། ། མནའ་ཆགས་རྙིང་པས་མ་ཤེས་ན། །ད་ཆགས་གསར་པས་སློབ་རོགས་དགོས། ། ༈དགུང་ཨ་སྔོན་མཚོ་མོ་ཡར་འཁྱིལ་རེད། །གསེར་ཉི་ལྷ་མཚོ་ནང་ནོར་བུ་རེད། ། མཚོ་ནང་ནོར་བུ་མ་འགྱུར་དང་། །མཚོ་ཁའི་མེ་ཏོག་འགྱུར་བསམ་མེད། ། ༈དགུང་ཨ་སྔོན་མཚོ་མོ་ཡར་འཁྱིལ་རེད། །་གསེར་ཉི་ལྷ་མཚོ་ནང་ནོར་བུ་རེད། ། ཕྱི་སྐར་བརྒྱ་མཚོ་ཁའི་མེ་ཏོག་རེད། །མཚོ་ཁའི་མེ་ཏོག་བུམ་བ་གསུམ། ། ས་གར་ཡི་ཁོག་ན་མ་འཛམས་སི། །ས་འདིར་ཕྱོགས་ལས་དབང་ཆེ་བྱས་འཛོམས། ། བྲག་དཀར་རྫོང་མཚོ་མོ་ཡར་འཁྱིལ་རེ། །་བྱ་རྒོད་ཕྲུག་མཚོ་ནང་ནོར་བུ་རེད་། ། ཕྱི་བྱ་བརྒྱ་མཚོ་ཁའི་མེ་ཏོག་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། །
༈ དགུང་ཨ་སྔོན་དར་དཀར་ཡུག་གཅིག་རེད། །གསེར་ཉི་ལྷ་དར་ཐོག་རི་མོ་རེད། ། ཕྱི་སྐར་བརྒྱ་དར་འདབ་ཚར་ལོ་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། ། བྲག་དཀར་རྫོང་དར་དཀར་ཡུག་གཅིག་རེད། །བྱ་རྒོད་ཕྲུག་དར་ཐོག་རི་མོ་རེད། ། ཕྱི་བྱ་བརྒྱ་དར་འདབ་ཚར་ལོ་རེད། །ས་གར་ཡི་ཁོག་ན་མ་འཛོམས་སི། ། ས་འདི་ན་ལས་དབང་ཆེ་བྱས་འཛོམས། དེ་ཡང་ཡང་འཛོམས་པའི་སྨོན་ལམ་ཤོག ། སང་ཕ་རེས་འཛོམས་བའི་སྨོན་ལམ་ཤོག ། དེ་ཨེ་རེད་ལོ་ཆུང་གྲ་མཉམ་ཡོ།། ༈དགུང་ཨ་སྔོན་གཡང་གཞི་ཡར་ཀུག་རེད། །གསེར་ཉི་ལྷ་གཡང་ཐོག་བུམ་པ་རེད། ། ་ཕྱི་སྐར་བརྒྱ་གཡང་ཐོག་བུམ་རེད། །གཡང་གཞི་བུམ་པ་ཁ་རྒྱན་གསུམ། ། ས་གར་ཡི་ཁོག་ན་མ་འཛོམས་སི། །ས་འདི་ཕྱོགས་ལས་དབང་ཆེ་བྱས་འཛོམས། ། ༈རྒྱ་གླིང་སྙུག་གླིང་གསེར་གླིང་གསུམ། །འདུག་ས་མི་གཅིག་ལ་རི་ལུང་། ། འཛོམ་ས་བླ་ལུའི་འདུན་ལྕོག་སྟེང་། ཆུ་ལྕུམ་མེ་ཏོག་གུར་གུམ་གསུམ། ། སྐྱེས་ས་མི་གཅིག་ལ་རི་ལུང་། །འཛོམ་ས་བླ་ལུའི་མཆོད་ཁང་ནང་། ། ༈མེ་ཏོག་རྩི་ཤིང་འབྲས་བུ་གསུམ། །སྐྱེས་ས་མི་གཅིག་ལ་རི་ལུང་། ། འཛོམ་ས་བཟང་དྲུག་སྨན་གྱི་ནང་། །ཁྲ་སིང་སིང་དཀོན་མཆོག་གསུམ་པོར་མཆོད། ། བཀྲ་ཤིས་པའི་བྲོ་ར་ཡར་རྒྱས་ཤོག །
༈དགུང་ཨ་སྔོན་རྒྱ་ཆེ་སྤོམ་འཐུག་མ། །རྒྱ་ཆེ་སི་སི་གྱི་བཀོད་རོགས་དགོས།། ། གསེར་ཁྲི་དྲུག་མ་ཤར་ལོ་གྲངས་མང་། །གླིང་བཞི་སྐོར་ས་ལྟད་མོས་ལྟོས།། བྲག་དཀར་རྫོང་རྒྱ་ཆེ་སྤོམ་འཐུག་མ། །རྒྱ་ཆེ་སི་སི་གྱི་བཀོད་རོགས་དགོས། ། རྒོད་ཐང་དཀར་མ་ལྡིང་ལོ་གྲངས་མང་། །སྒྲོ་གཤོག་དྲུག་ངོམས་ས་ལྟད་མོ་ཡོད། ། ༈རི་འབམ་ཆེན་འབམ་ཆུང་འབམ་འབྲིང་གསུམ། །རི་འབམ་ཆེན་འགོ་ན་ལུག་བརྒྱ་གྲམ།། དཀར་ཅི་བསོག་ཨ་ཟེར་ཁྱོད་ཀྱི་ཤེས།།གསོ་ཨེ་ཆོག་མ་བསུ་ཁ་ལ་དྲིས་ ༈འགྱོག་པ་རྐྱང་དང་བདེ་མོའི་སྒ །རྐང་ར་བཞི་རྡོ་ལ་མ་བརྡུང་ན། ། རྐྱང་བྲིམ་པོ་རྒྱུགས་ན་ཨེ་སྐྱོན་ཤེ། །དཀུ་པའི་གཞུ་དང་འཕེན་པའི་མདའ་། ། མདའ་མདེལ་རྩེ་རྡོ་ལ་མ་རྡུང་ན། །མདའ་དྲང་མོར་འཕེན་ན་ཨེ་སྐྱོན་ཤེ། ། བྱ་རྒོད་ཕྲུག་ཐུགས་ལ་མ་ཕོག་དགོས།། ༈རྒྱ་བོད་གཉིས་གི་ས་མཚམས་ན། །ཤིང་མ་གཙུགས་ཤིང་རྩི་ལྗང་སེ་སྐྱེས། ། ཤིང་དེ་ཕྱོགས་དེ་ཡི་རྩེ་མོར་ལ། །བྷོ་དྷི་ཕྲེང་བ་བརྒྱ་ཞག་བདུན། ། ཆོས་ངས་གསོ་ཟེར་བའི་ཁས་ལེན་དགོས། །ཤིང་དེ་ཕྱོགས་དེ་ཡི་སྐེད་པ་ན། ། ཤིང་མ་སྐྱེས་རྩེ་མོ་རང་འགུག་ཡོད། ། ཤིང་དེར་ཕྱོགས་དེ་ཡི་སྟིང་པ་ན། །དཀར་ངས་གསོ་ཟེར་བའི་ཁས་ལེན་དགོས། །
༈དགུང་ཨ་སྔོན་འཁོར་ལོ་རིན་པོ་ཆེན། །གསེར་ཉི་ལྷ་འཁོར་རྡེལ་རང་བྱོན་རེད། ། མ་ཎི་དུང་ཅིག་མི་སོག་བར། །འཁོར་ལོ་རང་འདུག་བྱེད་ལེ་མིན། ། སྟེང་ལྷ་ཡི་ཡུལ་ན་མཉམ་འགྲོ་བྱེད། །བྲག་དཀར་འཁོར་ལོ་རིན་པོ་ཆེན། ། བྱ་རྒོད་འཁོར་རྡེལ་རང་བྱོན་རེད། །མ་ཎི་དུང་གཅིག་མ་ཚར་བར། ། འཁོར་ལོ་རང་འདུག་བྱེད་ལེ་མིན། །ཟངས་མདོག་པ་རི་ཕྱོགས་འགྲོ་བྱེད།། དགུང་ཨ་སྔོན་རྒྱ་ཤོག་ཁ་གོང་རེད། །གསེར་ཉི་ལྷ་བྲིས་པ་མ་ཎི་འབྲུ་དྲུག་རེད། ། བྲིས་མཁས་པས་བྲིས་ནོར་མ་བྱས་ན།།འདོན་མཁས་པས་ཀློག་རྫུན་བྱེད་ལེ་མིན།། ༈བྲག་དཀར་འཛངས་རྒྱ་ཤོག་ཁ་གོང་རེད། །བྱ་རྒོད་ཕྲུག་མ་ཎི་འབྲུ་དྲུག་རེད། ། བྲིས་མཁས་པས་བྲིས་ནོར་མ་བྱས་ན།།འདོན་མཁས་པས་ཀློག་རྫུན་བྱེད་ལེ་མིན། ། ༈དབུས་ནས་འོང་བའི་བན་ཆུང་ངས། །ཆུང་ལོ་ཆུང་གོང་ནས་ཡིག་ཆུང་སྦྱོང་། ། འདོན་ཀློག་རྫུན་བྱེད་འོང་བསམ་དོན་མེད། །ཨ་ལ་མི་བདེན་རྩེ་མོ་རྩེད། ། ༈རྐྱང་ཨ་མདོ་ར་ཁ་བརྒྱད་་་་ སྒ་གསེར་སྲབ་གཉིས་དང་བཅུ་འཛམ་རེད།། ས་གར་བསམ་སར་ན་འཁོར་སོང་ན།།རྐྱང་ར་ཁ་བརྡུང་ན་འགྱོད་པ་མེད། ། ༈མ་ཐོ་མ་མཐོ་ཐང་དཀར་རྒོད། །མ་ཐོ་ཆེ་ན་སེར་བུ་རླུང་གི་སྤྱོད། །མ་དམའ་མ་དམའ་ཆུ་ནང་ཉ། ། དམའ་ཆེ་ན་རྒྱ་མཚོ་ཞབས་མེད་རེད། །ཁང་སྐྱ་རིལ་ལྟག་མགོ་རྒྱད་འཁོར་མ། །སྒོ་རབ་གསལ་གཉིས་དང་བཅུ་འཛོམ་རེད། །
༈འཛོམ་ཡག་བྱུང་འཛོམས་པའི་སྨོན་ལམ་ཤོག། ཁ་ཆེའི་མེ་ཏོག་གུ་གུམ་གསུམ། ། སྐྱེས་ས་མི་གཅིག་ལ་རི་ལུང་།།འཛོམ་སར་མཆོད་ཁང་ཁྲ་མོའི་ནང་། ། ༈དགོན་ཁྲ་མོའི་ཟུར་ནས་ཡར་སོང་སྟེ། །ལྷ་བླ་ལུ་གསེར་སྐུ་གྲལ་བཞུགས་རེད། ། དར་དཀར་པོ་རྐྱང་དགའ་རྒྱང་སྐྱིད་སྣང་། ། ༈དགུང་ཨ་སྔོན་རྒྱ་ཞིང་ཆུ་མ་རེད། །གསེར་ཉི་ལྷ་ལྗང་ཆུང་ཡར་སྐྱེས་རེད། ། ཆོས་སངས་རྒྱས་པ་དར་བར་ཤོག ༈སྡེ་རྒྱ་གྲོང་རྒྱ་ཞིང་ཆུ་མ་རེད།།གོང་དཔོན་ལུ་ལྗང་ཆུང་ཡར་སྐྱེས་རེད། ། མགོ་ཝ་ཟོ་ལོ་ཡག་སྙི་མ་རེད། །ཁ་ཟ་རྒྱུ་ཨ་འབྲུ་སིལ་མ་རེ། ། སྐྱིད་ཨེ་ཤེ་རང་གི་དཔོན་ལུ་རེད། །སོང་ཕ་རེས་འཛོམས་པའི་སྨོན་ལམ་ཤོག།
གནས་གསར་བ་མཁྱེན་བརྩེའི་དབང་ཕྱུག་
༈ ཆོས་རྒྱལ་ཁྲི་སྲོང་ལྡེའུ་བཙན་དང་ལང་གྲོ་ལོ་ཙཱ་ཟུང་དུ་འཇུག་པའི་རྣམ་འཕྲུལ་གནས་གསར་བ་མཁྱེན་བརྩེའི་དབང་ཕྱུག་མདོ་སྔགས་གླིང་པ་ནི། རྩིས་གནས་གསར་བ་འ་ཞའི་གདུང་རིགས་ཡབ་སྟོང་དཔོན་ནམ་མཁའ་རྡོ་རྗེ་དང་ཡུམ་ཚེ་བརྟན་བུ་འདྲེན་གཉིས་ཀྱི་སྲས་སུ་ཤིང་ཕོ་སྤྲེའུ་ལོར་གཙང་སྟོད་བོ་དོང་དུ་ངོ་མཚར་བའི་ལྟས་དང་བཅས་སྐུ་བལྟམས། སྐུ་ཆུང་ངུ་ནས་མི་འཕྲོག་པའི་མཁྱེན་རབ་དང་དད་མོས་སྙིང་རྗེའི་རྩལ་རྒྱས་ཤིང་དམ་པའི་ཀུན་སྤྱོད་ཁོ་ན་ལས་ཐ་མལ་བའི་སྤྱོད་པ་གཏན་ནས་མི་མཛད། དགུང་ལོ་གཅིག་པར་རྗེ་བཙུན་སྒོ་རུམ་པས་བླ་མ་གསང་འདུས་ཀྱི་ཟླུམ་པོ་བཞི་དབང་གནང་བ་ཐུགས་ལ་གསལ་བར་དྲན་ཅིང་སཾསྐྲྀ་ཏའི་སྐད་ཐོལ་བྱུང་དུ་གསུང་བ་དང༌། ལྗགས་ཀློག་མ་བཞེས་པའི་སྐབས་སུ་རྣལ་འབྱོར་དབང་ཕྱུག་བིར་ཝ་པ་ལ་བསྟོད་པའི་ཚིགས་བཅད་ཐོལ་བྱུང་དུ་གསུང་བ་སོགས་ངོ་མཚར་བསམ་གྱིས་མི་ཁྱབ། འབྲི་ཀློག་རིག་གནས་སོགས་ཐོགས་མེད་དུ་མཁྱེན། དགུང་ལོ་བརྒྱད་བཞེས་པའི་སྐབས་རྡོ་རྗེ་འཆང་ཀུན་དགའ་ལེགས་པའི་འབྱུང་གནས་ལས་རབ་ཏུ་བྱུང༌། མཚན་མཁྱེན་བརྩེའི་དབང་ཕྱུག་བསྟན་པའི་རྒྱལ་མཚན་དཔལ་བཟང་པོར་གསོལ། ཚར་ཆེན་རྡོ་རྗེ་འཆང༌། སྒོ་རུམ་པ་གཙོ་བོར་གྱུར་པའི་ཡོངས་འཛིན་རྣམས་ལས་གསན་པ་རྒྱ་མཚོ་ལྟ་བུ་གནང༌། བསྙེན་སྒྲུབ་མང་པོ་དང༌། རྡོ་རྗེའི་རྣལ་འབྱོར་སོགས་ལ་ཐུགས་དམ་རྩེ་གཅིག་ཏུ་མཛད། དགུང་ལོ་ཉི་ཤུ་པ་ལ་བསྙེན་རྫོགས་བཞེས་ཏེ་བཙུན་པའི་དཔེར་འོས་པའི་ཀུན་སྤྱོད་གཙང༌། སྐུ་མཚམས་བཞུགས་པའི་ཁོངས་སུ་རྒྱ་གར་ནུབ་ཕྱོགས་ནཱ་ཀ་ཀོ་ཊིའི་རྒྱལ་པོའི་སྲས་མ་ཎི་ཀ་ནཱ་ཐ་ཞེས་བྱ་བ་འཆི་མེད་གྲུབ་པའི་ཛོ་ཀི་ཞིག་བྱོན་པ་ལས་ཨོ་རྒྱན་པདྨ་སྐུ་གསུམ་གྱི་སྒྲུབ་ཐབས་དང་། ཨ་བྷི་དྷཱ་ན་ལས་བྱུང་བའི་ཕག་མོའི་བྱིན་རླབས། བྷྲཱུ་རླུང་གི་མན་ངག་སོགས་གསན། སློབ་དཔོན་པདྨའི་སྐུ་རྒྱལ་པོ་ལུགས་བལྟ་བས་ཆོག་མི་ཤེས་པ་ཞིག་ཐུགས་དམ་རྟེན་ཏུ་བཞུགས་པ་གཟིགས་པས། ཨོ་རྒྱན་སྒྲུབ་ཐབས་ནི་རཏྣ་གླིང་པའི་གཏེར་མ་དང་དོན་གཅིག་པར་འདུག་ཅིང༌། གུ་རུ་རྒྱལ་པོ་ལུགས་པེ་ཧར་གྱིས་བོད་དུ་སྤྲུལ་པ་ཡིན་ཟེར་བའི་རྫུན་ཕུག་རྡིབ། སྔར་རྙིང་མ་ལ་ལོག་རྟོག་ཡོད་པ་དེར་སངས། སྐུར་ཞུས་བྱས་པ་ལ་ཐུགས་འགྱོད་ཆེན་པོ་སྐྱེས་ནས། རྙིང་མ་བཀའ་གཏེར་གྱི་ཆོས་ཡོད་དོ་ཅོག་གསན་བསམ་དང་འཆད་སྤེལ་མཛད་ཅིང་གྲུབ་མཐའི་རྐང་བཟུང་བའི་དམ་བཅའ་མཛད། དེ་ཕྱིན་ཆད་ཛོ་ཀི་དང་རྒྱ་གར་གྱི་སྤྱོད་པ་ལ་ཐུགས་དགྱེས་ཤིང་ན་ག་ར་དང་ཁ་ཆེའི་ཡི་གེ་སོགས་བརྡོལ་ཤེས་སུ་གྱུར། རྟ་ནག་ཐུབ་བསྟན་དུ་མཚན་ཉིད་ཀྱི་གསན་སྦྱང་མཐར་ཕྱིན་པར་མཛད། རྗེ་ཚར་ཆེན་ལས་ས་སྐྱ་པའི་ཆོས་བཀའ་སྤྱི་དང་ཁྱད་པར་ལམ་འབྲས་སློབ་བཤད་སོགས་སྙན་བརྒྱུད་ཀྱི་གདམས་པ་རྫོགས་པར་གསན་ནས་བསྟན་པའི་བདག་པོར་དབང་བསྐུར་བ་ཐོབ། ལུང་བསྟན་ལྟར་གྲོམ་པ་རྒྱང་དུ་གནས་གཟིགས་བྱོན། འདིར་གཏེར་གནས་དང་གཏེར་རྟགས་མཐོང་གསུངས་པ་ཙམ་ལས་གཏེར་འདོན་ཚུལ་མ་གསུངས་ཤིང༌། མཚན་ཉིད་ཀྱི་གྲྭ་སར་བཞུགས་པ་དང་དམ་གྲིབ་ཀྱི་སྐྱོན་གྱིས་གཏེར་ཁ་མང་པོ་བཞེས་མ་གྲུབ་ཀྱང༌། ཐོག་སེར་སོགས་གདམས་པ་ངོ་མཚར་བ་པུསྟི་གཅིག་ཙམ་བཞེས་པའང་བཤད། སེ་བཀྲ་བཟང་བ་དང༌། མངའ་རིས་རིག་འཛིན་ཆེན་པོ་སོགས་ལས་རྙིང་མ་བཀའ་གཏེར་མང་དུ་གསན་ནས་གསར་རྙིང་གཉིས་ཀའི་ཆོས་ཀྱི་ཕྲིན་ལས་མཐའ་ཡས་པ་སྤེལ། གདན་ས་ཆེན་པོ་ཞ་ལུའི་ཆོས་ཁྲིར་ཞབས་བཀོད་ནས་བུ་སྟོན་ཐམས་ཅད་མཁྱེན་པའི་བཀའ་སྲོལ་ཉམས་པ་གསོ་བ་སོགས་བསྟན་པའི་ཞབས་ཏོག་རླབས་ཆེན་མཛད་ནས་དགུང་ལོ་བཞི་བཅུ་རྩ་བཞི་པར་ཞིང་ཁམས་གཞན་དུ་གཤེགས། སྐུའི་དབོན་དབང་ཕྱུག་རབ་བརྟན་དང་མགོན་པོ་བསོད་ནམས་མཆོག་ལྡན་ཞེས་བསྟན་པའི་ཉི་མ་ཆེན་པོ་ཚར་ཆེན་རྣམ་འཕྲུལ་དེ་ཉིད་ནས་བརྩམ། སྤྲུལ་པའི་རྣམ་རོལ་ད་ལྟའི་བར་རིམ་པར་བྱུང་བ་ཡིན་ལ། འདི་ཉིད་ནས་བརྒྱུད་པའི་བྷྲཱུ་རླུང་གི་གདམས་ངག་ཙམ་ཞིག་བདག་གིས་ཀྱང་ནོས་སོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
ལུའོ་མུའུ་ལུའོ་སི་དང་རུའེ་མོ་སི།
དུས་རབས་༢པའི་སྐབས་སུ་མི་རྣམས་ཀྱིས་རོ་མས་མཁར་རྫོང་བསྐྲུན་པའི་སྐོར་གྱི་ལྷ་སྒྲུང་རྟོག་བཟོ་བྱས། ངག་རྒྱུན་དུ་ཐེ་ལུའོ་དབྱི་དམག་འཁྲུག་གི་དཔའ་བོ་ཨའེ་ཉི་ཨ་སིས་ཐེ་ལུའོ་དབྱི་མཁར་རྫོང་གཞན་གྱིས་བླངས་རྗེས་མི་སྐོར་ཞིག་ཁྲིད་ནས་བྲོས་ཏེ་ལ་ལུང་མང་པོ་བརྒལ་མཐར་ཨི་ཊ་ལིར་སླེབས་ནས་རང་ཉིད་ཀྱི་རྒྱལ་རབས་བཙུགས། ཁོའི་ཕྱི་རབས་པ་བུ་མཚེ་མ་གཉིས་ཏེ་ལུའོ་མུའུ་ལུའོ་སི་དང་རུའེ་མོ་སི་སྐྱེས་མ་ཐག་རྒྱལ་ས་གཞན་ལ་ཤོར་བའི་ཨ་མུའུ་ལུའི་ཡིས་མཁོ་མེད་དུ་དབྱུགས་མོད། སྟབས་ལེགས་པ་ཞིག་ལ་སྤྱང་མ་ཞིག་གིས་བསྐྱབས་ཏེ་རང་ཉིད་འོ་མས་གསོས། སྤྱི་ལོའི་སྔོན་གྱི་༧༥༣ལོར། ལུའོ་མུའུ་ལུའོ་སིས་ཐའེ་པོ་ཆུ་བོའི་གཡོན་འགྲམ་གྱི་རི་མགོར་རོ་མས་མཁར་རྫོང་བསྐྲུན།
སྡིངས་ཁ་དགོན
མཚན་རྒྱས་པར་བྱང་ཕྱོགས་འོད་ཟེར་དཔལ་ལྡན་སྡིངས་ཁ་དགོན་ཞེས་ཞུ། ཆུ་བཟང་གྲོང་ནས་ནུབ་བྱང་མཚམས་ཀྱི་རི་ལྡེབས་སུ་སྤྱི་ལེ་གསུམ་ཙམ་སྤྱིར་བཏང་འཁོར་ལམ་བརྒྱུད་སོང་ན། མགར་རོང་ཞེས་པའི་གྲོང་གི་བྱང་ངོས་རི་ལྡེབས་སུ་དགོན་དེ་མཇལ་རྒྱུ་ཡོད། སྡིངས་ཁ་ཞེས་པ་ནི། དགོན་དེ་ཆགས་ཡུལ་དུ་སྡིངས་ཁ་ཞིག་ཡོད་སྟབས་དེ་ལྟར་དང་། མགར་རོང་ཞེས་པ་ནི། བློན་པོ་མགར་གྱི་དབྱར་ཁའི་བཞུགས་གནས་དང་། དེར་དཔལ་སྡིང་གྲོང་ཞེས་པར་སྐུ་འབུམ་མཆོད་རྟེན་ཞེས་པ་ཞིག་ཡོད་པ་དེའི་འོག་ཏུ་བློན་པོ་མགར་གྱི་བཟོ་ཆས་ཀྱང་ཡོད་ཅེས་གསུང་པར་གྲགས་ལ་རིག་གནས་གསར་བརྗེའི་སྐབས་མཆོད་རྟེན་སློག་དུས་དེའི་འོག་ནས་བཟོ་ཆས་ཁ་ཤས་ཐོན་པ་སོགས་བྱུང་། ཐོག་མར་གནས་དེར་བློན་པོ་མགར་གྱི་བཞུགས་གནས་ཡིན་སྐད་ལ་དེས་རྗེས། སྤྱི་ལོའི་དུས་རབས་བཅུ་གཉིས་པར་གསང་ཕུའི་བླ་མ་ཡར་ཀླུངས་པ་གྲགས་པ་རྒྱལ་མཚན་གྱིས་ས་སྐྱའི་དགོན་པ་ཞིག་ཕྱག་བཏབ་གནང་བ་ལ་དེ་རྗེས་བླ་རབས་གསུམ་གྱི་རྗེས་སུ་དགེ་ལྡན་ལུགས་ཕྱག་བཞེད་གནང་བ་དང་གནས་དེར་བཞུགས་ཞེས་གསུངས། དེ་རྗེས་ཟངས་མཁར་སྒང་ཞེས་པར་ཡང་བཞུགས། སྨན་གླིང་ཐར་པ་གླིང་ཞེས་པའང་གཡུ་ཐོག་དང་ཉེ་བར་ཡོད། ཟངས་མཁར་ལོ་ཙཱ་བའང་གནས་དེར་བཞུགས་པ་དང་དེའི་སྐུ་སྐྱེ་ངག་དབང་བློ་བཟང་འཇིགས་མེད་བྱམས་པ་བསྟན་འཛིན་བར་སྐུ་ཕྲེང་བཅུ་གསུམ་ཙམ་བྱུང་། རྒྱུད་སྨད་དང་ཕྱག་བཞེད་མཚུངས། དགེ་འདུན་ཞལ་གྲངས་བརྒྱ་དང་ཉི་ཤུ་ཙམ་ཡོད། གཞི་གསུམ་གྱི་ཕྱག་ལེན་མི་ཉམས་པ་ཡོད། སྔོན་འདུ་ཁང་ཀ་བ་སུམ་ཅུའི་ནང་རྟེན་གཙོ་སྨན་འདམ་གྱི་བྱམས་པའི་སྐུ་བརྙན་ཐོག་སོ་གཅིག་ལྡན་དང་དེའི་གཡས་སུ་ཙན་དན་གྱི་ཇོ་བོ་ལོ་ཀེ་ཤཱ་ར་མི་ཚད་མ། གཡོན་དུ་རྗེ་ཞབས་སྙུན་མ་ཞེས་རྗེ་ཙོང་ཁ་པ་ཙ་རི་ནས་ཞབས་སྙུན་ཏེ་ཆུ་ཚན་དུ་ཕེབས་རྗེས་གནས་དེར་བཞུགས་པའི་འདྲ་སྐུ། རྒྱལ་བ་སྐལ་བཟང་རྒྱ་མཚོའང་གནས་དེར་བཞུགས་མྱོང་ཞིང་སྐབས་དེར་བཞེངས་པའི་དབུ་ཤོག་གསེར་རིས་ལ་གཞན་ནག་བྲིས་ཡིན་པའི་བཀའ་འགྱུར་དང་། བསྟན་འགྱུར་དཔར་མ་སོགས་བཞུགས་སོ་གསོལ་བ་དང་། ལྟག་ཏུ་འདུ་ཁང་གི་འོག་ཏུ་ཤུག་པ་སྤུན་གསུམ་ཞེས་ཤུག་སྡོང་ཤིན་ཏུ་ཆེན་པོ་གསུམ་ཡོད་པ་དེ་ནི་སྔོན་ཆོས་རྒྱལ་སྲོང་བཙན་གྱིས་བློན་པོ་མགར་ལ་རྒྱ་བཟའ་བསུ་བར་ཕེབས་དགོས་ཞེས་བཀའ་ཕེབས་པས་མགར་གྱིས་རྒྱ་བཟའ་གདན་འདྲོང་མིན་བརྟག་ཆེད་ཤུག་འབྲུ་གསུམ་ནུབ་གཅིག་ལ་བཏབ་པར་སང་ཉིན་གསུམ་ག་སྐྱེས་ཡོད་སྟབས་རྒྱ་བཟའ་འདྲོང་པའི་བརྡ་རུ་གོ་སྟེ་མགར་བ་རྒྱ་ནག་ཏུ་ཕེབས་རྒྱུ་བྱས་ཞེས་གསུངས་པའི་ཤུག་སྡོང་གསུམ་བཅས་བཞུགས་སུ་གསོལ་ཡོད། ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་འདུ་ཁང་ཀ་བ་སུམ་ཅུའི་ནང་སྨན་འདམ་གྱི་དུས་གསུམ་སངས་རྒྱས་མི་ཚད་ལྷག་དང་། དེའི་གཡས་སུ་གུ་རུའི་སྐུ་བརྙན། གཡོན་དུ་འཇམ་དབྱངས། ཡར་ཀླུངས་གྲགས་པ་རྒྱལ་མཚན་གྱི་སྐུ་བརྙན་སོགས་གསར་བཞེངས་གནང་བ་དང་བཀའ་འགྱུར་དཔར་མ་གསར་བླུས་གནང་བ་སོགས་མཇལ་རྒྱུ་ཡོད། ཡང་དགོན་དེའི་རྒྱབ་ཏུ་ཆོས་རྒྱལ་སྲོང་བཙན་བཞུགས་མྱོང་བའི་བྲག་ཕུག་ཀྱང་ཡོད།
རི་བོ་ཕ་ལ་ཏི་ཉི།
རི་བོ་ཕ་ལ་ཏི་ཉི་
སྨན་གཡོག
སྨན་གཡོག་ནི་ལས་རིགས་གཅིག་རེད།
དམག་དཔོན།
དམག་དཔོན།
དེ་སྔ་བཙན་པོའི་དུས་སྐབས་སུ་སྤྱི་ཁྱབ་བློན་ཆེན་གྱི་བཀོད་འདོམས་འོག་རུ་ཆེན་ལྔའི་དམག་དཔུང་ཁག་སོ་སོར་འགོ་བྱེད་མཁན་ཞིག་སྟེ།  དེའི་ལས་འགན་ནི་རང་ཉིད་ཀྱི་ས་ཁོངས་དེའི་བདེ་འཇགས་སྲུང་སྐྱོབ་དང་།   ཚུར་རྒོལ་བྱེད་མཁན་གྱི་དགྲ་བོ་འགོག་པ།   རྒྱུན་དུ་ཞིང་འབྲོག་ཐོན་སྐྱེད་ལ་བཀོད་འདོམས་བྱེད་པ།   དམག་མི་བསྡུ་ལེན་བྱེད་རྒྱུ་བཅས་ཡིན།   དེའི་གོ་གནས་ཀྱི་རིམ་པའི་དབང་དུ་བྱས་ན་རིམ་པ་ལྔ་ཡོད།   ༡ རུ་དཔོན།   ༢ སྡེ་དཔོན།   ༣ སྟོང་དཔོན།   ༤ སྟོང་བུ་ཆུང་རྗེ།    ༥ ལྔ་བརྒྱ་ཆེན་པོ་བཅས་ཡོད་པ་སོ་སོའི་ངོས་འཛིན་ཀ་མད་ལོ་རིམ་ལྟར་ཁག་སོ་སོའི་ནང་གསལ།  །
རིག་འཛིན་སྒྲོལ་མ།
ཁོ་མོའི་ལྷན་སྐྱེས་ཀྱི་སྐད་ངག་འཛོམས་པོ་དེའི་སྟེང་ལ་མཚོ་སྔོན་སྒྱུ་རྩལ་སློབ་གྲྭ་ནས་གསབ་སྦྱོང་དང་། རྒྱ་རིགས་དགེ་རྒན་ལི་ཉིང་ཧྲིང་དང་། བོད་ཀྱི་དབྱངས་མཁན་ཀུན་མཁན་ཀུན་དགའ་ཚེ་བརྟན་སོགས་ཀྱི་མདུན་ནས་གཞས་དང་རོལ་དབྱངས་ལ་ཆེད་ལས་ཀྱི་སྦྱངས་པ་མི་དམན་པ་ཐོབ་པ་དང་། མཚོ་སྔོན་མི་རིགས་གླུ་བྲོ་ཟློས་གར་གླིང་གི་གཞས་གཏོང་མཁན་དང་གངས་དཀར་ནོར་བུའི་གླིང་རིག་གནས་སྒྱུ་རྩལ་དར་སྤེལ་ལྟེ་གནས་ཀྱི་གན་རྒྱའི་གཞས་མར་གྱུར་པའི་རིང་ལ། བོད་ཀྱི་གཞས་གདངས་རྩོམ་མཁན་དུ་མ་ཞིག་གི་རྒྱབ་སྐྱོར་ལ་བརྟེན། ཉན་དགའ་ཞིང་ཡིད་འཕྲོག་པའི་གླུ་གཞས་ཀྱང་མང་པོ་བྱུང་སྟེ། ད་ལྟ་ཆེད་ལས་མཁས་ཅན་དང་ཉན་པོ་ཀུན་གྱིས་ཁོ་མོར་མཚོ་བྱུང་སྲས་མོ་ཞེས་སྙན་པའི་མིང་གིས་འབོད་ཀྱིན་ཡོད།
སྤྱི་ལོ2001ལོ་ནས་ད་ལྟའི་བར། ཁོ་མོ་ཞིང་ཆེན་ཕྱི་ནང་གི་རིག་རྩལ་དགོང་ཚོགས་ཆེན་མོའི་རིགས་ལྔ་བཅུ་ལྷག་ལ་ཞུགས་མྱོང་ཡོད་པ་དང་། ཀྲུང་དབྱང་བརྙན་འཕྲིན་ཁང་དང་མཚོ་སྔོན་བརྙན་འཕྲིན་ཁང་། མཚོ་སྔོན་བོད་སྐད་བརྙན་འཕྲིན་ཁང་། མཚོ་སྔོན་བོད་སྐད་རླུང་འཕྲིན་ལས་ཁུངས་སོགས་ཀྱིས་བསྡུས་པའི་ཆེད་སྒྲུབ་དགོང་ཚོགས་དང་ལོ་སར་སྤྲོ་ཚོགས་དུ་མར་ཞུགས་པ་མ་ཟད་སྤྲོ་ཚོགས་ཀྱི་བརྗོད་དོན་གླུ་གཞས་ཀྱང་བླངས་མྱོང་ཡོད། གཞན་ཁོ་མོར་རྒྱལ་ཡོངས་དང་ཞིང་ཆེན་རིམ་པའི་གཟེངས་རྟགས་ཀྱང་གང་མང་ཐོབ་མྱོང་།   །
ཀརྨ་པ་རང་བྱུང་རྡོ་རྗེ་
༼དུང་དཀར་ཚིག་མཛོད་ཆེན་མོ་༽ནས་བཏུས།
རི་བོ་ཁ་ཕི་ཐུའོ་ཉི།
རི་བོ་ཁ་ཕི་ཐུའོ་ཉི་
ཟླ་༡ཚེས་༣༡ཉིན་
ཟླ་༡ཚེས་༣༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༣༡པ་ཡིན། ལོ་མཇུག་ལ་ད་དུང་ཉིན་༣༣༤ཡོད།
སྙན་ངག་ལེའུ་དང་པོ་ཐུན་མོང་མ་ཡིན་པའི་རྒྱན་གྱི་རྣམ་གཞག། བེ་རི་འཇིགས་མེད།
སྙན་ངག་ལེའུ་དང་པོ་ཐུན་མོང་མ་ཡིན་པའི་རྒྱན་གྱི་རྣམ་གཞག་ལ་ཅུང་ཟད་དཔྱད་པ།
བེ་རི་འཇིགས་མེད། མཆོད་བརྗོད་དང་གླེང་གཞི། ཆ་རྫོགས་ཟླ་བའི་དཀྱིལ་འཁོར་གསར་པ་ཡིས།། མཚོན་ནུས་མ་ཡིན་ངག་དབང་དབྱངས་ལྡན་ལྷ།། རྗེས་བརྩེ་སྤྱན་གྱི་ཀྱོ་བས་ཟུར་མིག་བཅས།། རིག་པའི་ཁྱེའུ་དགའ་བའི་མགྲོན་དུ་བཞུགས།།
འདི་ན་དཎྜིའི་ཐུགས་མཚོ་འཕྱུར་བ་ཡི།། སྙན་ཚིག་རླབས་ཀྱི་འཇུག་པའི་གྲྭ་གཅིག་ནས།། བློ་གསལ་ངང་མོའི་སྙིང་གི་དགའ་སྟོན་ཕྱིར།། ཆལ་ཆིལ་སྙན་པའི་རོལ་རྩེད་ཅུང་ཟད་གཡོ།།
ཤིང་བཟོ་བ།
ཤིང་བཟོ་བ་ནི་ལས་རིགས་གཅིག་རེད།
སྙན་ངག་ལེའུ་དང་པོ་ཐུན་མོང་མ་ཡིན་པའི་རྒྱན་གྱི་རྣམ་གཞག། བེ་རི་འཇིགས་མེད།
ཐ་སྙད་རིག་པའི་གཞུང་ལུགས་མ་མཐོང་ངམ།། མཐོང་ཡང་འདུན་པའི་སྐལ་བཟང་མི་ལྡན་པ།། དེ་ཀོ་བོང་བུའི་རྣ་བར་གསེར་རྡོག་བཞིན།། ཕན་ནོ་སྙམ་པ་སེམས་ཀྱི་ཟུར་ཙམ་མེད།།
ཚིགས་བཅད་དམ་དུམ་དེང་རྩོམ་ཐར་ཐོར་རེ།། འབྲི་བ་ཙམ་གྱིས་སྙན་ངག་ཤེས་རློམ་མཁན།། དེ་དག་ཁེངས་པའི་གཞན་དབང་མ་ལྷུང་བར།། རིག་པའི་ཁྱད་ནོར་འདི་ལ་འཇུག་པར་རིགས།། ཞེས་མཆོད་པར་བརྗོད་པའི་ངག་གིས་ལམ་རྣམ་པར་ཕྱེ་ནས་འདིར་སྙན་ངག་མེ་ལོང་གི་ལེའུ་དང་པོ་ལས་བྱུང་བའི་ཐུན་མོང་མ་ཡིན་པའི་རྒྱན་གྱི་རྣམ་གཞག་ལ་སྤྲོས་བཤད་འགའ་ཞིག་ཞུ་བར་འདོད་དེ། སྤྱིར་གཞུང་འདིར་བསྟན་པའི་ལུས་རྒྱན་སྲོག་(སྐྱོན་སེལ་ནི་དེ་གསུམ་གྱི་ལྡོག་ཕྱོགས་ངོས་འཛིན་ཙམ་ཡིན།)གསུམ་གྱི་ནང་ནས། ལུས་ནི། རྩོམ་པ་པོས་གང་ཞིག་བརྗོད་པར་འདོད་པའི་དོན་དེ་སྟོན་པའི་མིང་ཚིག་ཡི་གེའི་ཕྲེང་བ་ཞིག་ལ་ཟེར། དབྱེ་ན་བཅད་ལྷུག་སྤེལ་མ་གསུམ། རྒྱན་ནི། བརྗོད་བྱ་སྡེ་བཞི་ལས་གང་ཞིག་བཟུང་བ་དེར་རྗོད་བྱེད་བཅད་ལྷུག་སྤེལ་མ་གང་གིས་སྤྲས་པར་སྒྲ་དོན་གབ་ཚིག་གང་རུང་གིས་མཛེས་པ་ལ་ཟེར་ཞིང༌། དབྱེ་ན་ཐུན་མོང་མིན་པ་དང་ཐུན་མོང་གི་རྒྱན་གཉིས། སྲོག་ནི། རྩོམ་པ་པོས་གང་ཞིག་བརྗོད་གཞིར་བཟུང་བ་དེ་ཉིད་ལ་ཟེར་ཞིང༌། དབྱེ་ན་སྡེ་བཞི་འཕྲོས་དོན་དང་བཅས་པ་རྣམས་སོ།། འདིར་སྔར་ནས་ད་བར་མཁས་བླུན་རིས་སུ་མ་ཆད་པས་སྙན་ངག་ལ་སྲོག་ཡོད་མེད་ཀྱི་ཁ་རྩོད་སྣ་རྩོད་འདྲ་མིན་བྱས་དང་བྱེད་བཞིན་པ་ལགས་ཀྱང༌། སྙན་ངག་པ་ཧོར་གཙང་འཇིགས་མེད་ཀྱི་མཚོ་བྱུང་དགྱེས་པའི་འཛུམ་ཟེར་དུ་སྙན་ངག་ལ་སྲོག་ཡོད་པའི་སྒྲུབ་བྱེད་བཀོད་པ་རྣམས་རིན་ཐང་གཞལ་དུ་མེད་པའི་ལེགས་བཤད་དུ་གོ་ཞིང༌། ད་དུང་དེ་དང་མཐུན་པའི་སྒྲུབ་བྱེད་མཆིས་ཀྱང་སྐབས་དོན་བརླག་པར་དོགས་ཏེ་རེ་ཞིག་བཞག་ནས་དཀྱུས་ལ་འཇུག་གོ། བཙན་འོག་ཏུ་གནས་པའི་གཞིས་ལུས་སྤྱི་ཚོགས་ཁྲོད་མ་བསྐུལ་དང་བླངས་ཀྱིས་གཞུང་འདིའི་ཁྲིད་རྒྱུན་སྤེལ་མཁན་ཇི་སྙེད་ཅིག་གིས་མདོ་དབུས་ཁྱོན་ཀུན་ཏུ་ལམ་རྣམ་པར་ཕྱེ་བ་ནས་སྐྱོན་སེལ་བར་གྱི་ཁྲིད་རྒྱུན་ལེགས་པར་སྐྱོང་བ་དང༌། ཡང་ལ་རྒྱ་དང་བློ་ཁོག་ཤེས་ཚད་གསུམ་ག་འཛོམས་པའི་བོད་རིགས་རྫོང་དཔོན་འགའ་ཞིག་གི་མངའ་ཁུལ་དུ་ལེའུ་བར་བའི་སློབ་ཁྲིད་ཀྱི་སྲོལ་ཙམ་གནས་པ་ལས་ལེའུ་ཐོག་མཐའ་གཉིས་འཁྲིད་མཁན་ཤིན་ཏུ་ཉུང༌། དམངས་གཙོ་དང་རང་དབང་གི་རྒྱ་ཐང་ལ་འགྲིམས་པའི་རང་རེའི་བཙན་བྱོལ་བོད་ཀྱི་སྤྱི་ཚོགས་ཁྲོད་ད་ལྟའི་ཆར་ཆོས་སྡེ་ཁག་འགའ་ཞིག་མ་གཏོགས་ཧ་ལམ་འཁྲིད་རྒྱུན་མེད་པ་དང་འདྲ་ལ། དེ་ཡང་ལེའུ་བར་ཙམ་ལས་གཞན་གཉིས་འཁྲིད་སྲོལ་ཤིན་ཏུ་ཉུང༌། མ་འོངས་བོད་རྒྱལ་ཁབ་ཆེན་པོའི་སོན་རྩ་སློབ་གྲྭ་ཁག་གི་སློབ་ཕྲུག་རྣམ་པས་གཞུང་ལུགས་འདིའི་ཁྲིད་རྒྱུན་ལྟ་ཅི། ཐ་ན་<<མེ་ལོང་མ་>>ཞེས་པའི་མིང་ཙམ་ཡང་མི་ཤེས་མཁན་ཉུང་ཉུང་མིན། དེས་ན་སྤྱིར་སྙན་ངག་ལ་དགའ་མོས་བྱེད་མཁན་ཧ་ཅང་ཉུང་བ་དེའི་ནང་དུའང་སྔོན་ཐོན་དུ་རློམ་ནས་མེ་ལོང་མའི་ཉི་འོད་ལ་ངན་སྨྲས་བྱེད་ཅི་ཐུབ་བྱེད་མཁན་གཞོན་སྐྱེས་རྐྱལ་སྟོང་ཡང་ཉུང་ཉུང་མིན། དེར་བརྟེན་དེང་སང་སྙན་ངག་གི་རྩོམ་ཡིག་གང་འཚམ་ཡོད་ནའང་ལེའུ་དང་པོའི་རྒྱན་གྱི་སྦྱོར་ཚུལ་རྣམས་བཏང་སྙོམས་ལྟ་བུར་ལུས་ཡོད། ད་དུང་ཚད་ལྡན་སྙན་ངག་པ་འགའ་ཞིག་གིས་ཀྱང་ལེའུ་འདི་བོད་ལ་དགོས་མཁོ་དེ་ཙམ་མེད་ཅེས་གསུངས་པའང་ཡོད་མོད། བོད་ལ་དེ་ཙམ་རྒྱུག་མི་ཆེ་བ་བདེན་པ་ཡིན་དུ་ཆུག་ཀྱང༌། ལེ་ཚན་འདིས་ང་ཚོ་ལ་ཡི་གེ་ལྕི་ཡང་དང་ཚིག་སྡུད་ཀྱི་འགྲོས། སྡེབ་སྦྱོར་གྱི་བྱང་ཆ་བཅས་རྩོམ་རིག་གི་སྒྱུ་རྩལ་ཐོག་མདུན་བསྐྱོད་བྱེད་པའི་ཆ་རྐྱེན་མི་ཉུང་བ་ཞིག་ཡོད་པ་མཁས་པ་མང་ཆེ་བ་ཞལ་མཐུན་པ་ཡིན་ལ། དེ་ལ་བརྟེན་ནས་གནའ་དེང་གི་མཁས་པ་མང་པོས་ཚིག་འགྲེལ་དང་མཆན་འགྲེལ། དཀའ་འགྲེལ་སོགས་དགོངས་པ་འགྲེལ་བའི་ལེགས་བཤད་ཀྱང་དུ་མ་བརྩམས་ཡོད། དེས་ན་ཕྲན་གྱིས་ཀྱང་མཁས་པ་དེ་དག་གི་དགོངས་བཞེད་རྩ་འཛིན་བྱས་ཏེ་ལེའུ་དང་པོ་ཐུན་མོང་མ་ཡིན་པའི་རྒྱན་གྱི་བཤད་པ་མིག་སྔར་མཐོང་ཚད་དཔྱད་ཞིབ་ཀྱིས་གཙོ་བོ་རང་གི་ཁྲིད་རྒྱུན་གང་ལས་བྱུང་བའི་མཆན་འགྲེལ་དབྱངས་ཅན་དགྱེས་གླུ་གཞིར་བཅས། འགྲེལ་བ་གཞན་གྱི་འགྲེལ་ཚུལ་མི་འདྲ་བ་རྣམས་ཀྱིས་ཟུར་བརྒྱན་བྱས་ཏེ་ང་རང་གིས་ནུས་ཚོད་ཀྱིས་དཔྱད་སྒོ་ཅུང་ཟད་དང་འབྲེལ་ནས་རྒྱན་རེ་རེའི་མཚན་ཉིད་དང་དཔེར་བརྗོད་ཚིག་འགྲེལ་བཅས་འགོད་པར་འདོད་དོ།། གཅིག ཐུན་མོང་མིན་པའི་རྒྱན་གྱི་ངོས་འཛིན།
འཕགས་ཡུལ་ལྷོ་ཤར་གཉིས་པོ་ཡི།། སོ་སོའི་ཁོ་ནས་ལམ་སྲོལ་རྒྱན།། ཐུན་མོང་མིན་པའི་རྒྱན་ཡིན་ནོ།། རྒྱ་གར་འཕགས་པའི་ཡུལ་གྱི་ལྷོ་ཕྱོགས་བཻདརྦྷ་དང་ཤར་ཕྱོགས་གཽ་ཌཱ་པ་གཉིས་པོའི་སོ་སོ་ཁོ་ན་མ་གཏོགས་ལམ་སྲོལ་གཞན་དང་མ་འདྲེས་པའི་རྒྱན་ལ་ཐུན་མོང་མ་ཡིན་པའི་རྒྱན་ཟེར། སྐབས་འདིའི་ལྷོ་ཤར་གཉིས་ཞེས་པའི་དོན་གསལ་བོར་བཤད་ན། བཻདརྦྷ་ཞེས་པའི་བཻདར་ཞེས་པ་ནི་དཔའ་བོ་དང་བྷ་ནི་བདག་པོའི་སྒྲ་ཡིན་པས་དེ་ན་དཔའ་བོའམ་སློབ་དཔོན་རྟ་དབྱངས་ཀྱི་འཁྲུངས་ཡུལ་ལྷོ་ཕྱོགས་ཡིན་པ་དང་ཁོང་གིས་རྩོམ་སྲོལ་གསར་གཏོད་བྱས་པའི་ནང་ནས་ཕྱོགས་དེ་ཁོ་ནར་དར་སྲོལ་ཆེ་བའི་རྒྱན་ལ་ལྷོ་ཕྱོགས་དང༌། གཽ་ཌཱ་པ་ཞེས་པ་ནི་སློབ་དཔོན་ནག་མོ་ཁོལ་གྱི་འཁྲུངས་ཡུལ་ཤར་ཕྱོགས་ཡིན་པའི་ཆ་ནས་བཏགས་པ་ཡིན་ལ། ཁོང་གིས་རྩོམ་སྲོལ་གསར་གཏོད་གནང་བའི་ནང་ནས་ཤར་ཕྱོགས་ཁོ་ནར་དར་སྲོལ་ཆེ་བའི་རྒྱན་ལ་ཤར་ལུགས་ཞེས་བཏགས་པ་ཡིན་ནོ།། གོང་གསལ་ཡུལ་གྲུ་དེ་གཉིས་ཀར་རྒྱན་བཅུ་བོ་དེ་དག་རེ་རེ་བཞིན་འབྲི་སྲོལ་ཡོད་ནའང་གོ་དོན་དང་འབྲི་ལུགས་ནི་ཕལ་ཆེ་བ་འགལ་བ་ལྟག་སྤྲོད་ལྟ་བུར་གྱུར་ཡོད་དེ། སློབ་དཔོན་རྟ་དབྱངས་ཀྱིས་བརྩམས་པའི་<<སྐྱེས་རབས་སོ་བཞི་པ>>ལྟ་བུ་གཙོ་བོ་ལྷོ་པའི་ཉམས་འདོན་ཚུལ་འབུར་དུ་ཐོན་ཡོད་པ་དང༌། ནག་མོ་ཁོལ་གྱིས་བརྩམས་པའི་<<སྤྲིན་གྱི་ཕོ་ཉ་>>དང༌། ཆོས་རྒྱལ་དགེ་དབང་གིས་བརྩམས་པའི་<<དཔག་བསམ་འཁྲི་ཤིང་>>ལྟ་བུ་ནི་ཤར་པའི་ལུགས་ཀྱི་ཉམས་འདོན་ཚུལ་གཙོ་བོར་བཟུང་ཡོད་པ་ལས་ཤེས་ཐུབ། སྔོན་བྱོན་འཕགས་ཡུལ་གྱི་སྙན་ངག་མཁན་ཚོའི་རྩོམ་འགྲོས་མི་འདྲ་བའི་ལུགས་སྲོལ་དེ་ཉིད་བོད་དུའང་བྱུང་ཡོད་དེ། དཔེར་ན། ཆོས་རྗེ་ས་པཎ་དང་འཇམ་མགོན་ཙོང་ཁ་པ། རྗེ་གུང་ཐང༌། རྫ་དཔལ་སྤྲུལ།  འཇུ་མི་ཕམ་སོགས་ཀྱི་བརྩམས་ཆོས་རྣམས་གཙོ་བོ་ལྷོ་བའི་ཉམས་འདོན་ཐབས་བྱས་ཏེ། བརྗོད་དོན་ཁ་གསལ་ཞིང་རྗོད་བྱེད་ཚིག་འཇམ་ཞིང་སྙན་པས་ཀློག་པ་པོའི་ཡིད་དབང་འགུགས་ཐུབ་པ་དང༌། ཡང་མཁས་གྲུབ་ཐམས་ཅད་མཁྱེན་པ་དང༌། ཞང་ཞུང་ཆོས་དབང་གྲགསཔ། ྋགོང་ས་ལྔ་བ་ཆེན་པོ། བོད་མཁས། ཀུན་མཁྱེན་སྐུ་ཕྲེང་དང་པོ། དགེ་བཤེས་ཤེས་རབ་རྒྱ་མཚོ། བྲག་དཀར་བསྟན་འཛིན་སྙན་གྲགས་སོགས་ཀྱི་བརྩམས་ཆོས་རྣམས་གཙོ་བོ་རྒྱ་གར་ཤར་ལུགས་དང་བསྟུན་ཏེ་བརྗོད་བྱ་ཅུང་ཟད་ཁ་དམ་ཞིང་སྒྲིབ་པ་དང༌། རྗོད་བྱེད་ཚིག་སྡུད་ཧ་ཅང་མང་བ་དང༌། ཚིག་སྦྱོར་བརྗིད་པའི་ཉམས་ཀྱིས་ཀློག་པ་པོའི་སེམས་ལ་གསོན་ཉམས་ལྡན་པའི་སྤྲོ་བ་འཕེལ་ཐབས་བྱས་ཡོད་པ་རྣམས་ཞིབ་ཏུ་གཟིགས་ན་ཤེས་ཐུབ། གཉིས་པ། ཡི་གེ་ལྕི་ཡང་གི་ངོས་འཛིན་དོགས་དཔྱོད།